Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Termes Turtit n Warram n Ḥamma 10.000 n yinerza deg wass amezwaru n ulday-is\nYeffeɣ-d ass n : Lexmis, 04 Fuṛaṛ 2021 23:16 Ɣran-t : 843 n tikkal\nLEZZAYER TAMANEƔT - Turtit n Warram n Ḥamma, i d-yezgan deg Lezzayer tamaneɣ, termes 10.000 n yinerza ass n ukras (larebɛa), d ass amezwaru seg bedlen yisragen n ukman uzgin deg uxxam akked ulday n tellunin n usgunfu akked wurar, i d-yenna ass n ukwas (lexmis) unemhal amatu n Turtit tisnimɣit, Abdelkrim Boulahia.\nAss amezwaru n ulday n yidgen n usgunfu i yimdsanen, 9.738 n yimdanen i ikecmen ɣer Turtit n Warram n Ḥamma anda i merḥen sgunfan deg tebriḍin rnan rzan tibḥirt tasnimɣant deg uqader n uneggaf adawsan yersen deg ukatar n umennuɣ mgal n uzuzzer n waṭan n Unfafad Bu Tesmert (Covid-19), i d-yesseɣret i Tnegga n Yisalan n Lezzayer Mass Boulahia.\nWwḍen 2.700 n yinerza deg tnezzayt sakin deffir n yimekli kecmen-d 7.000 n yimdanen, yettwali dakken akcam-a ameqqran, deg wass amezwaru n ulday n yidgen n usgunfu, « yemmal-d dakken Turtit n Warram n Ḥamma d yiwen udeg usgunfu i ḥemmlent twaculin tizzayriyin i la d-yettasen seg wakk igezda n tmurt, ladɣ mi nella deg twala n yimuras iɣurbizen ».\nDeg ukatar n usnas n wakaten n uɣella n ugezdu n Lezzayer, d tagnit i nfaṛes akken ad neldi Turtit n Warram n Ḥamma, seg zrin wugar n sin n wayyuren n umdal, yeḍmen-d dakken yers yiwen n upruṭukul adawsan, akka i d-yenna Mass Boulahia.\nYeffeɣ-d ass n : Lexmis, 04 Fuṛaṛ 2021 23:16 Taggayt : TIMETTI Ɣran-t : 843 n tikkal Bḍu


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Anfafad bu uqacuc: 277 n tejṛa timaynutin, 203 n tujjyiwin d 8 n tmettanin\nYeffeɣ-d ass n : Aynas, 21 Yunyu 2021 12:26 Ɣran-t : 0 n tikkal\nLEZZAYER TAMANEƔT – Iwekked-d Useqqamu Aɣelnaw n Yizerfan n Umdan, ass n usamas, ɣef temlilt n Lezzayer deg udhal n yizrazaɣen iwniriyen s uselhu n tegit n tmedurt deg yigruren n yizrazaɣen deg Tinduf.\n« Lezzayer tezga tetteg ussisen i lmend n uselhu n tdumṣukin d temṣukin tumasanin i lfayda n yizrazaɣen iwniriyen », ɣef wakken ay d-yenna useqqamu deg yiwen n ulɣu i lmend n Wass Agraɣlan n Yizrazaɣen.\nIwekked-d daɣ dakken « Lezzayer tettmahal akken ad tebded i yizrazaɣen iwniriyen d tegrawt n Tuddsa n Yiɣlanen Yeddukklen yettwawekklen deg Lezzayer, ladɣa Tasmirit Tunnig i Yizrazaɣen d tneggiwin tɣelduklanin idehlen ahil yettwawehhan i yizrazaɣen iwniriyen ».\nAseqqamu Aɣelnaw n Yizerfan n Umdan yesmekti-d dakken Lezzayer tettmahal s ublag d Tesmirit Tunnigt i Yizrazaɣen i uḥbas n uzraɛ n unfafad bu uqacuc gar yizrazaɣen s usefrey n yizrazaɣen deg tallit n tkaɣreft d usebges n teɣbula timernanin i uqabel n yisraten n yizrazaɣen d uḍman n ufṣad-nsen.\nIger-d tiɣri useqqamu, daɣ, i « tḍullit n usiweḍ n tgezzayt i yizrazaɣen, ladɣa imi anfafad bu uqacuc mazal yettḥaz medden war asemgerrad ».\nAseqqamu Aɣelnaw n Yizerfan n Umedan\nYeffeɣ-d ass n : Aynas, 21 Yunyu 2021 12:26 Taggayt : LEZZAYER Ɣran-t : 0 n tikkal Bḍu


Q=0	C=0	SS=0	LS=0	PS=0	DC=0	LC=0	SD=0	BS=1	G0=1	G1=0	G2=0	DLID=ber_Latn	BODY=Tikli meqqren assagi deg Aweqqas ɣef tlelli n umeslay. KDirect.info – KDIRECT.INFO\nAWEQQAS (KDirect) — D tikli meqqren id yellan assagi 29 Yunyu deg temnat n Aweqqas ɣef yiwen w awal » Adlis deg fus, afus deg fus », tin ɣur id ssawel Tidukla Tadelsant « Azday Adelsan », iw akken ad varrin deg davu azzayri yugin ad ilint teliliyin tidelsanin deg temnat agi.\nTikli tεedda s talwit ɣef akken id nnan wid yelhan tameddit agi dinna, sinna ɣers tella-d yiwet n temlilit ak-d umyaru, anaɣmas cawqi εamari.\nAtas n wudmawen yeṭṭwasnen id yusan iw akken ad fken afus n tlallet w-ad lhun akk d wid id iḥeggan tikli agi, garasen atas n iselmaden iseddawanen, imaɣnasen idelsanen, imaɣnasen isartanen d wiyyaḍ id isuɣen « I kunwi tadrimt, i nekni tusna ».\nIlaq ad nesmekti d akken atas n inaɣmasen n MAK-Anavaḍ ig lhan assagi deg Aweqqas ɣer tama n watmaten nsen, iw akken ad suɣen am yiwen « Ma nessusem ad aɣ mhun »‘ akk-d « Lzzayer tamḥarsant ur tesεi ara amkan deg Tmurt Taqvaylit ».


Q=10	C=10	SS=7	LS=0	PS=3	DC=0	LC=0	SD=0	BS=0	G0=18	G1=10	G2=3	DLID=ber_Latn	BODY=Ittxessa ssber waha. | Le RIFAIN\nIttxessa ssber waha.\nCa n twalatin tɛessabeɣ x « urumi », niɣ x tdelsa-nnes (Culture). Tɛessabeɣ s minzi irezzu a dayi‑ibeddel. Yeqqar-ayi min ɣa yirḍeɣ, islemmad-aneɣ mamek ɣa yili bnadem d bnadem.\nMaca mamek ɣa xezreɣ ɣer tdelsa n yewdan i dd‑yessufɣen plastik, i qellben di bnadem ɛlam kul lebyad ḥuma ad yili d numru n waḥit, mamek ɣa xzerɣ ɣer yewdan wer xsen a dayi‑ḥtarmen?\nCa n twalatin ɛawed ttɛessabeɣ x yewdan-nneɣ, x tnamitin n Imaziɣen‑nneɣ. Dinni ɛad ca n tmeslayin wer xseɣ ca a tent‑ḍefreɣ, waxxa amenni yeqseḥ a neḍfer rray‑nneɣ. A das‑tinid rezzuɣ ad ggeɣ ammu a tetteslid: ḥcuma. Mala cem d tamɣart niɣ cekk tesɣuyyud x tseqqar n temɣart, ad tteslid: cem d tamɣart waha, netta qqaren‑as tḥecc/tḥekkem x‑ak/ac temɣart.\nUca ad tafed tettenḍed dinni waha. Ama wi yellan s seḥḥet‑nnes , ixess ad ixerres deg yewdan-nni wer ɣer telli sseḥḥet, minzi ntettu-ten, ixess-ayi necc ad lemdeɣ wer ten-tettuɣ, ɛawed ixess-ayi ad lemdeɣ ma llan ca n yewdan delmeɣ-ten.\nMaca nec aqqa‑ayi ɛad lhiɣ ad sfehmeɣ inneɣni belli ɣer‑i lḥuquq inu. Ttaciɣ axmi ttemcumbuceɣ aked lḥid.\nQaɛ manayenni ttmerni‑dd x‑as: tudert s yemxumbal‑nnes … Bnadem mala d aẓru ad yaḥḥel.\nMaḥend bnadem ad yeccur ɛawed inirji‑nnes ixess ad yettu ij n wass niɣ tnayen min ittewqiɛen di dduniyt, ad iriyyeḥ. Niɣ ad t‑tneɣ tefqaḥt.\nMin dayi‑ittɛawanen ɛawed, ttedwaleɣ ɣer deffar xezzreɣ mani iwḍeɣ necc, ɣir zi ɛam‑nneɣni ar nhar‑a. Mselqiɣ aked yewdan ttuɣa weḍḍren am necc, rzun x iẓuran-nsen, rzun x wawal-nsen. Nhar‑a imeddukal d tmeddukal‑inu ttlaɣan‑ayi “Tamaziɣt” – ssnen/snent min yeɛna Umaziɣ, ttwalan‑ayi. Lemmdeɣ tira s Tmaziɣt, qqareɣ imegraḍen (artiklat) x/s Tmaziɣt.\nSsneɣ xmi ɣer‑i ɣa yilin ra d necc iḥenjiren ad ilin in ca allah lektub n iḥenjiren imeẓyanen s Trifiyt. Ttwaliɣ inni i dd‑ttnekkaren lexu, xsen ad lemden awal-nsen. Marra manaya ttwaliɣ deg‑sen layas d ameqqran. Wer nbedd ca! Waxxa ca n marrat wer nettwili belli qa neggur.\nAm i yenna Xalid Iẓli di leɣnuj-nes: ittxessa ssber waha.


Q=7	C=2	SS=7	LS=0	PS=2	DC=2	LC=0	SD=0	BS=2	G0=33	G1=14	G2=2	DLID=ber_Latn	BODY=Aselmed n Σisa | Lexbaṛ n Wedlis Iqedsen\nAḤRIC WIS 17\nAselmed n Σisa\nΣisa yesɣer aṭas n leḥwayeǧ i inelmaden-is, meεna ţ-ţagelda n Ṛebbi i gellan d lsas n uselmed-ines\nI WACU i d-iţţuceggeε Σisa ɣer lqaεa? Yerra-d s yiman-is lǧawab i westeqsi-ya: “Ilaq-iyi ad ṛuḥeɣ ad beccṛeɣ lexbaṛ n lxiṛ n [tgelda] n Ṛebbi [...]! Γef wayagi i d-ţţuceggεeɣ!” (Luqa 4:43) Atentah ṛebεa leḥwayeǧ i gesselmed Σisa ɣef Tgelda-yagi yellan ţ-ţigejdit n uberreḥ-ines:\n1. Σisa d Agellid i gextaṛ Ṛebbi. Σisa yenna-d εinani belli d neţţa i d Lmasiḥ-nni i gewεed Ṛebbi. (Yuḥenna 4:25, 26) Issken-ed diɣen belli d neţţa i d Agellid-nni i gwala nnbi Danyil di yiwen uweḥḥi. Σisa yesseεlem imceggεen-is belli ad yeqqim “ɣef wukersi n lḥekma” yesεan lεaḍima yerna ad qqimen ula d nutni ɣef ikersiyen n lḥekma. (Matta 19:28) Issefhem-ed belli tarbaεt-agi ara iḥekmen iḥseb-iţ am “tqeḍεit[-is] tamecṭuḥt.” Lameεna yenna-d daɣen belli yesεa “ulli nniḍen” ur nţekki ara di terbaεt-agi.—Luqa 12:32; Yuḥenna 10:16.\n2. Tagelda n Ṛebbi a d-tawi lḥeqq n ṣṣeḥ. Σisa issken-ed belli Tagelda-ya aţ-ţekkes lbaṭel akk ameqran i d-yeḍran. Aţ-ţqeddes isem n Ṛebbi m’ara t-tezzizdeg si ddel i s-yeḍla Cciṭan seg wasmi i teḍra lmeεṣegga-nni di Σidin. (Matta 6:9, 10) Di tama nniḍen, Σisa yesɣer argaz tameṭṭut, ameṛkanti d igellil mebla lxilaf. Isselmed At Cumrun (At Samarya) d wid ur nelli ara d Iyahudiyen, ɣas akken iţţuwekkel ad isɣer At Isṛayil kan. Σisa ur itbiε ara lemtel n lεulama n ddin iεacen di zzman-is. Ur iḥuseb ara lɣaci mebla ma yessen-iten yerna ur yexdim ara maḥyaf.\n3. Tagelda n Ṛebbi mačči n ddunit. Σisa iεac di zzman icewwlen aṭas, deg yiwet n tmurt yellan ddaw n lḥukuma tabeṛṛanit. Xas akken, asmi i nudan yemdanen a t-ssekcmen di lecɣal n tsertit (lbulitik), ur yeqbil ara. (Yuḥenna 6:14, 15) Yenna i yiwen lḥakem n ddewla: “Tagelda-w mačči n ddunit-agi.” (Yuḥenna 18:36) Ma d inelmaden-is, yenna-yasen: “Kunwi mačči n ddunit.” (Yuḥenna 15:19) Σisa ur sen-iεemmed ara ad refden leslaḥ ula d asmi i nudan ad dafεen fell-as.—Matta 26:51, 52.\n“Iteddu yeţbecciṛ lexbaṛ n lxiṛ n [tgelda] n Ṛebbi [...] si taddart ɣer tayeḍ.”—Luqa 8:1.\n4. Leḥkem n Lmasiḥ ad yers ɣef leḥmala. Σisa yewεed ad iṣebber lɣaci yerna ad isnefsusi taεkemt-nsen. (Matta 11:28-30) Σisa yeṭṭef deg wawal-is! Deg yiwet lxeṭba yeţţusemman “Aselmed deg wedrar”, ifka-yasen s leḥnana lewṣayat iṣelḥen akken ad qablen anezgum, akken ad sselhun lεalaqat-nsen d wiyaḍ, akken ad xaṣmen leḥmala n cci w’ad afen sseεd. (Matta ixef wis 5 alamma d wis 7) Imi yesεa leḥmala, lɣaci n mkul ccetla ur kukran ara ad ṛuḥen ɣur-es. Ula d wid iţwarekḍen ţţasen ɣur-es d izumal axateṛ ţeklen belli a ten-iqabel s leqder d leḥnana. Mebla ccekk, ad yili d aneḥkam ara d-yekken nnig akk wiyaḍ!\nΣisa yessexdem ţţawil nniḍen iǧehden akken ad isɣer lɣaci ɣef Tgelda n Ṛebbi. Ixdem xilla n lbeṛhanat. Acuɣer? Aḥric i d-iteddun a d-yerr lǧawab.\nAmek i d-yessken Σisa belli d neţţa i d Agellid-nni yellan d Lmasiḥ?\nAmek i d-ibeggen Σisa belli ad yeḥkem s lḥeqq?\nAmek i d-yessken Σisa belli Tagelda-ines mačči n ddunit?\nAmek i d-isbeggen Σisa belli leḥkem-ines ad yers ɣef leḥmala?


Q=4	C=3	SS=1	LS=1	PS=0	DC=0	LC=0	SD=0	BS=60	G0=41	G1=23	G2=4	DLID=ber_Latn	BODY=Leɣrur, tibratin - tullist n Naǧib Meḥfuḍ - Fichier PDF\nLeɣrur, tibratin tullist n Naǧib Meḥfuḍ .pdf\nNom original: Leɣrur, tibratin - tullist n Naǧib Meḥfuḍ.pdf\nCe document au format PDF 1.5 a été généré par PDFsam Basic v3.3.5 / SAMBox 1.1.19 (www.sejda.org), et a été envoyé sur fichier-pdf.fr le 13/05/2019 à 21:08, depuis l'adresse IP 31.36.x.x. La présente page de téléchargement du fichier a été vue 1054 fois.\ntullist n :\nTasuqilt sɣur :\nTullist n Naǧib Meḥfuḍ\nTasuqilt sɣur Samir Tiɣzert\nAzwel anaṣli : خيانة في رسائل\n— D wa i d ugur amenzu ara d-temmager tayri-nneɣ ! Acḥal\ntuɣ i yi-yeqreḥ lefraq-nni isehlen… i kem-id-cedhaɣ, neɣ i yiyenɣa ttnefcic !... ma d rrwaḥ-a ɣer Qana d ajdid akk ɣer ɣur-i.\nAta yesseɣli-d deg ul-iw yiwen n leḥzen werǧin i s-ḥulfaɣ. Wissen\nihi m’ad tbeddleḍ rray ?\n— Lemmer am nekk ur d-ttmenniɣ asikel-a, ur s-qqareɣ xir ad\nd-lhuɣ d ccetwa deg leɛli n Ṣṣaɛid1 mi ifat zhiɣ da deg lqerb-ik ;\ntili awufan ad tkemmel temlilit-a ! Meɛna d acu ara d-xedmeɣ ? d\nbaba i yebɣan, i ixeddmen akka segmi yewwi tastaɣt2.Yennum yal\ntegrest ilaq ad iruḥ ad d-yesɛeddi ayyur neɣ sin deg Qana, ɣur\nɛemmi-nni ixeddmen d ṭṭbib.\n— Ahat zemreɣ ad d-ssugneɣ takunin3 deg allaɣ, ur d-ssuguneɣ\namek ara tili tudert-iw deg sin-a n wayyuren i d-iteddun, acku s\ntayri-m kan i ɛaceɣ, ma d timlilit tuɣal-iyi d tannumi, yess kan i\nsgunfuyeɣ ma lliɣ ɛyiɣ neɣ i txessi tmes n ccuq-iw. Amek ihi ara\nxedmeɣ, acu ara yilin di lɛewn-iw ?\nDɣa tsers yiwen ufus d axemri ɣef tayet-is, tesself-as deg\nlḥenk-is s yixfawen iḍudan-is, tuɣal testewtew-as s ameẓẓuɣ,\n— Lukan ur kriheɣ annect-en, ad k-d-iniɣ err kan tablaḍt ɣef\nul-ik tedhuḍ s wayen nniḍen, acku s ṣṣber-nni yelhan kan ara\n3 Takunt : seg tmcqt, leɛǧeb, ayen ur nettwafham deg ugama, yeffɣen i tannumi\nneṭṭef alamma tekfa teswiɛt-a n lbeɛdan u ad nuɣal ad nemlil.\nYerna ɣas akken, nekk ad k-d-iniɣ ay a sseɛd-ik, a yir ẓẓher-iw !\n— Teẓriḍ nekk segmi ara ɣibeɣ ur ferrḥeɣ s tira-k, acku ur\ntezmireḍ ad yi-d-taruḍ ; uma kečč ad k-id-yaweḍ kan ustewtew n\nwul-iw yal m’ara afeɣ tagnit akken ad k-d-aruɣ ciṭṭ s tuffra. Anwa\nyesɛan ihi ẓẓher deg-neɣ ?\nYenna-d akka, idel-d udem-is yiwen usigna berriken.\nYesmeɛḍel, yuɣal yesteqsa-tt :\nDɣa mi tesla i wakka tecmumeḥ acmumeḥ-nni i d-yeqqaren\ntefreḥ imi iga annect-nni d aɣbel, tɛedda terra-yas :\n— Ih, llan… maca d igerdan akk. Yerna ɣas lukan akken\nnniḍen, ur tesɛiḍ ara tagadeḍ a bu tismin, a yiwen uxewwaf… ma\nd tura awi-d imi-k ad k-beqqiɣ sslam, u ad nernu ad d-nini deg\nsin awal-nni ijerrḥen ulawen : « Qqim di lehna. »\nSeg uzekkuya, atan ad ilin deg Qana sin n medden i iɛzizen\nfell-as : taḥbibt-is Σayda, d umdakal-is n temẓi, aselmad Ḥmed\nMerzuq ukud tuɣ yeɣra zik, i yesɣaren tura deg Qana. Maca ma\nyettnermis d umdakel-is s tebratin, akked teḥbibt-is ur yezmir,\nimi tayri-nsen tella mazal teffer, ur tewwiḍ imawlan.\nMi ɛeddan rebɛa n wussan ɣef usikel n Σayda, atta dɣa\ntewweḍ-as-d sɣur-s tebrat :\n« Wehmeɣ deg lxiq-a i yi-yenɣan ɣas yid-i i telliḍ… ih, aql-ik yid-i,\ntaswiɛt mačči teǧǧiḍ-iyi, ama deg uhetwir n wass neɣ deg tsusmi n yiḍ ;\nyid-i i telliḍ, m’akken ara fkeɣ tiṭ seg usfaylu n tmacint akken ad waliɣ\nigran-nni ur nettfakka d tezdayin yembaɛaden ta ɣef ta ; yid-i, ɣas ma\nlliɣ gar wat uxxam n ɛemmi la smeḥsiseɣ i lehdur-nsen, ttarraɣ-asen,\nneɣ la ttaḍsaɣ d wa akken selleɣ i wayeḍ ; yid-i yal taswiɛt, deg yal\namkan ; amek ihi ur k-id-tejjmeɣ neɣ ur d-gerriɣ deg lweḥc d wuzu\nsegmi beɛdeɣ fell-ak !\n« Yerna ɣur-k ad s-tiniḍ d aɣfal i ɣefleɣ ma ur k-d-uriɣ ara zik ; ata\nuxxam n ɛemmi yeččur d igerdan, ur yi-ttaǧǧan ad snuffseɣ ula dqiqa\nweḥd-i. Dɣa imeslayen i d-yeddan deg lkaɣeḍ-a llan ffɣen-d seg iḥulfaniw, yejmem yes-sen wallaɣ-iw, ḥuzan akk isyafan1-iw, rniɣ ḥefḍeɣ-ten\nawal s wawal uqbel ad yi-d-ɣlint tegnatin ad ten-jerrdeɣ s tuffra i tziri\nn wayyur i d-yettakren iman-is si ṭṭaq m’akken tuɣ yeqqen yiḍes allen\nara yi-d-iwalin… Suref-iyi ihi ma ɛeṭṭlent fell-ak tebratin-iw, testeqsiḍ\nkan ul-ik ma tebɣiḍ, acku cukkeɣ yeqqar-ak-d dima deg umkan-iw ayen\nḥemmleɣ ad k-t-id-iniɣ.\n« Deg ayen yerzan Qana, ad d-iniɣ teḥma ddeqs-is, ma d ayen\nnniḍen, nekni aql-aɣ deg lɣerba, lukan ur d ayen yettaf baba deg-s i\nṣṣeḥḥa-s, ur t-ttaǧǧaɣ ad yernu da dqiqa. »\nYetwennes ihi akken yezmer ɣer lkaɣeḍ-a ideg yufa kra n\nṣṣber d tmedhiwt d lehna.\nYuɣ lḥal amdakel-is Merzuq yella ur iḥebbes ara s unermes\nyid-s, ɣas ur d-ttawint tebratin-is kra umaynu, meḥsub d tin\nusiweḍ n sslam kan, ccuq ɣer tmurt, d umeslay ɣef useggas\naɣurbiz yettgamin ad ifakk neɣ imuras unebdu i iḥar ad d-awḍen.\nMaca tikelt-a yerna-d ayen nniḍen mi d-yura :\n« Acḥal d abrid i k-nniɣ belli aql-i ttɛiceɣ da deg Qana am akken\niɛac kan baba-tneɣ Adem qbel ad d-yexleq Rebbi seg-s yemma-tneɣ\nḤewwa. Werǧin i d-ṣebbḥent wallen-iw deg tmeṭṭut, ulamma ssya ɣer\nda ẓerreɣ imdukal-iw ttcewwiṛen ɣer kra uwemmus n lqecc aberkan\niteddun akken yekbel ad s-tiniḍ d tagut-nni n ddexxan aneẓẓaw2, u ad\nd-inin muqel tameṭṭut-ihin…\n1Asyafa : si tclḥ : ayen swayes yettḥulfu yiwen, yettnermis akked ugama\n(tawalit, timesliwt, atg).\n2 Aneẓẓaw : tanga ideg ggten iferdisen, yemseččen mliḥ, yeqwan… (dense).\n« Maca iḍelli yeḍra-d wayen ara yeqqimen deg umezruy n Qana ;\nata yusa-d ihi umaswaḍ1 n tezmert Dr Sami Ḥusni ɣer wurti azayez, dɣa\ntedda-d yid-s yiwet n tuzyint ur neffir udem-is, thuzz akk tamurt,\ntezlez-itt ɣef uẓar. Acku netta d abɣas, ur yecliɛ deg ayen qqaren wid i\niḥerrṣen iman-nsen, yerna yettaf dima amek ara sen-yerr ṣṣerf i wid\nyebɣan ad farṣen kra, armi yuɣal d amedya i medden. Ur iɛeṭṭel ara ihi\nyekker lexber, yewweḍ imeẓẓuɣen, dɣa aten-a uzzlen-d akk yemrisen2\nɣer wurti, gar iselmaden d ijenyuren d imarayen, teddun-d ttṣewwiben\ntikrabaḍin, ttseggimen iṭerbac ɣef yiqerra ; lukan teẓriḍ tibḥirt-nni\nimir, ad s-tiniḍ d kra n wurti deg Heliopolis3 neɣ deg Qser-Nnil.\n« Yiwet akken n tlemẓit deg-s, tecbeḥ, tettawi yid-s tafenda ḥlawen\nn Lqahira ; anef ihi i tneẓruft n Qana ad tefreḥ s rriḥa-s yeṣfan… »\nDɣa yedduqes wul-is mi yeɣra tabrat-a, imi ur s-d-yegri din\nccekk ɣef lal n zzin-a yesheblen arrac n Qana.\nD lewhayem aten-a wawalen i d-yewwin lferḥ d lǧerḥ ɣef\ntikelt, ulamma yugar deg-sen lǧerḥ. Yefka-tt lḥal yeɛni ad tezhu\nQana d wid tt-izedɣen s teḥbibt-is u ad yeqqim netta deg Lqahira\nla d-yeggar fell-as nnhati ?\nIɛedda ihi ad yaru i umdakel-is u ad s-yini belli tinna\nyessengugin akken Qana d taḥbibt-is n wassa, d taxḍibt-is\nuzekka ; maca iɛawed yerra aḍar, seg akken yella kra deg ul-is i syennan tif xir ma yeffer kullec, u ad yeḍleb kan seg-s ad s-dyeḥku fell-as imi tuklal ad d-awin fell-as awal deg sin.\nBaqi ikukra ciṭuḥ, yesteqsa gar-as d yiman-is ma mačči d\nasɣalli4 ara yesɣalli ɣef teḥbibt-is !\n1 Amaswaḍ : win yessefqaden i wudusen izuyaz am iɣerbazen, sbiṭarat, atg.\n2 Amris : win ixeddmen ɣer ḥedd, ɣer kra n tkebbanit.\n3 D yiwet n lḥuma deg Lqahira, qqaren-as s taɛrabt Miṣr-al-Jadida.\n4 Yesɣalli yiwen : yeqqel d aɣalli, am win ara tceyyeε kra n tmurt ad d-yawi sser n\ntmurt-iḍen taɛdawt (espionner).\nMačči tif xir ma yeṭṭef iman-is ur tt-ireddu1, ur yettcukku deg-s ?\nMaca nndama-yi i yendem taswiɛt, ur tessaweḍ ara ad tessens\nayen akk irekkmen deg ul-is d iḥulfan berriken ; yesṭaxer-itt ihi\nɣef uqerru-s, yura i umdakel-is akken tuɣ i d-imeyyez deg\nMi iɛedda kra, tewweḍ-as-d tebrat-iḍen sɣur umdakel-is,\nyenna-d deg-s ɣef Σayda :\n« Kullec ibeddel, ama deg Qana neɣ deg tudert-iw nekk. Ur teqqim\nQana d aẓekka-nni kan ilem, yessewḥacen s yimi-s i d-yeldin ; ur teqqim\ndaɣ tudert-iw d taɣufi2-nni d karuh ur nkeffu. Ih, imi qqleɣ ttekleɣ belli\nyal tameddit ad d-ẓreɣ udem-nni acmamaḥ ur neffir, d-iḥeyyun ayen\nimmuten deg terwiḥin irennu yettarra-d asirem… annaɣ ay tecbeḥ, ay\n« Tura ɛelmeɣ d yelli-s n gma-s umaswaḍ n tezmert, neɣ lḥaṣun d\naya i ɛelmen deg Qana s umata, ladɣa ilemẓiyen. Ččan-tt akk s wallen,\nyerna ahat d dderz-a yekkren ara yeǧǧen ibabaten ad asmen ciṭuḥ u ad\nɛefsen ɣef wansayen n Ṣṣaɛid d wid tt-izedɣen, akken ad ǧǧen yessi-tsen\nad ffɣent w’ibɣun iẓer-itent ; yerna ayen i d-yellan d nekni ara ifarṣen.\n« Ur ttagad ɣef gma-k, imi d asaḍ3 abɣas ur yettezwir ḥedd ɣer kra ;\natent-a dɣa wallen-iw ttɛeddint gar tiyaḍ merra akken ad d-jebdent tidis nettat, ihi ur tettɛeṭṭileḍ ara teẓreḍ anda i t-ttrajunt tnutam4 i syeffer lmektub ! »\nD acu akka i d-yeqqar Merzuq ɣef allen-is i d-ijebbden tid-is ?\nTura allen-is netta anef ad d-jebdent ayen bɣant… ma d tid n\nTaɣufi : si tclḥ : amullu n win ur nesɛi ara yexdem neɣ yettrajun kra iḍulen\n3 Asaḍ, isaṭṭen : win yemgaraden ɣef wiyaḍ s tebɣest-is d temqidra i yuklal ɣef\nwayen i d-yettḥelli (héros).\n4 Tanatamt, tinutam: si tclḥ, ayen i d-yettasen ur yebni ḥedd fell-as (surprise).\ntemdakelt-is, ayen ara ttwajebdent neɣ ara s-rrent ? Wissen m’ad\nyili d tamuɣli kan tamelsit i d-yeɣra Merzuq akken i s-yehwa s\nttnafxa-s d wayen i yebɣa ? Acku werǧin i yekkis laman deg\nΣayda ; d acu, ur ilaq ad yettu daɣen belli amdakel-is yesɛa kra n\nwallen akken icebḥen, yeqwan, d tuqqsa i teqqsent wi tentimuqlen, yerna — nnig wakken — d aselmad s leqder-is, seg wid\nyesɛan igerdasen ɛlayen, i yettraju yimal yelhan. Uma netta d\naxeddam kan n menwala, d lbak kan i d-yewwi, ur s-iban kra ɣer\nzzat. Yezmer ihi lxilaf am wa ad ibeddel kra deg tayri ?\nYeɣli-d fell-as leḥzen d ameqqran, yuɣal si layas am umɣarnni awessar yesfilliten ala i cceṛ, yerna iḥuss s ssem n tismin\nyebda la d-yettruḥ seg ul-is, yesluɣu-yas idammen… annaɣ…\natent-a tura tirga-s d usirem-is deg lmizan…\nMaca ussan-nni kan tewweḍ-as-d tebrat sɣur Σayda, dɣa\nyebda la tt-yeqqar s lḥir, iɛawed-as acḥal d tikelt, yufa ur\ntemgarad ɣef tmenzut-nni, ihi yekkes-as ccekk, yuɣal-it-id\nlaman, yerna yeɛreḍ acemma n ḥellu d ṭṭmana, ayen i t-yeǧǧan\nad tent-yerr kan ɣef umdakel-is i t-igren deg lmeḥna,\nyessekecem-as yir aḥebbiṛ ; maca tɛedda kan ssmana tewweḍ-asd tebrat-iḍen sɣur umdakel, yenna-yas-d deg-s :\n« Amen belli aḥulfu-nni tura mačči kan deg yiwet n tama i yella,\nacku allen n teqcict-nni — iwumi qqaren Σayda — uɣalent dehhment-d\ngar warrac nniḍen akk iḥeḍren akken ad ḥebsent ɣur-i nekk. Yal m’ara\niliɣ din, ttwaliɣ deg udem-is yiwen akken n lebɣi d umenni i tbeqqu ad\nteffer s welɛab i tt-tleɛɛeb am tin ur necliɛ di kra, la qqareɣ deg allen-is\ntiririt timexfit i d-tettarra i yiznan-nni-inu ireqqen ur nessawal, delluɣ\nmaḍi tikwal ɣef ucmumeḥ d amecṭuḥ deg imi-s, yerna ahat d nekk i dtqessed m’akken ara tlaɛi ɛemmi-s neɣ ḥedd seg imecṭaḥ-nni-ines s ṣṣut\nɛlayen. Ur ilaq ara ad twehmeḍ deg ayen i k-qqareɣ acku stḥerṣeɣ fellas, anda teqqel ad yi-taf din ; la tt-ttlaɛiɣ s ṣṣut xfifen i d-yettbinen ala\nɣef yicenfiren-iw ma ḥerrken, ttcewwiṛeɣ-as s ucetki d uraju, armi\nyiwwas mi tella tettqeṣṣir d yiwen akken weqrur si tarwa n ɛemmi-s,\nsliɣ tenna-yas, neɣ tenna-d i nekk, ma tebɣiḍ : « Segmi ara d-tekkreḍ\nkečč d atbaɛ sdeffir-i ! amek ara k-teḍru ihi asmi ara uɣaleɣ ?... », dɣa\nrriɣ-as akken ara d-tsel, nniɣ-as : « Ahat ur tettuɣaleḍ ara !... » Awal-a\nyesɛa lmeɛna-s sɣur ilemẓi ur nezwiǧ, yellan d axeddam am nekk, yerna\nẓriɣ yewwi-d lḥeqq-is. Ftu-yi-tt-id ihi tura, imi d kečč kan i d ṭṭbib\nyessnen lesrar-iw ; amek ? ad kemmleɣ neɣ ad s-iniɣ kan icaḍ-iyi ayen\nɛerḍeɣ seg tadfi1-ya tamelsit u ad zziɣ s weɛrur i lemḥibba ur nḥellu s\nlɛeǧlan ?… ma d agummu n tayri tura ata yewwa yekna-d, yettraju kan\nw’ara t-id-yekksen. Acu tenniḍ ?... »\nA ṭṭlam i d-yeɣlin… a lǧerḥ aqejjam… yeḥṣa di rrayeɛ kan i\nyebɣa ad yerwel ɣef ayen akka yeqqar, imi s tidet, Σayda d tin\niwumi yettuɛer ad teffer lxiq-is ɣas ma teṭṭef deg iman-is telɛebitt ur tecliɛ ; thedder akk d medden, tettlaɛi irgazen-nni ireẓnen\nmaḍi, ttarrant wallen-is tiririt yeffren… yerna efk-as kan tiqsiḍin\nA ṭṭlam i d-yeɣlin ihi, a lehzima ineqqen… maḍi kan imi d\nnetta i yebɣa umdakel-is ad t-yerr d rray ɣef lmerta n wul-is… ad\nd-yelfu yettraju seg-s ad yegzem lxiḍ-nni n tisist iɣer mazal\nṭṭfent tirga-s d lehna-s. Ẓer dɣa atta tqejjimt ! Yezmer yeɛni ad\nyeɛreḍ ad d-yemneɛ lehna-s ma yenna-yas tidet i Merzuq yerna\nyettkel ɣef tfenṭazit-is d laman-nni akked trugza iss i t-yessen.\nMaca yeṭṭef ɣer nnif-is i s-yugin ad yili d amattar n tmella2 deg\ntayri, netta la iteddu s yiwen uɣeǧǧaj3 yessḍen ɣer ǧahennama n\nlmeḥna, am win d-imennan times ; dɣa yenna ilaq kan ad\nyesɛeddi tayri-s deg usekyed-nni qessiḥen akk, syin ha d lǧenna\n1 Tadfi : addad deg yella, neɣ ayen iss i yettḥulfu win iwumi yeɛǧeb lḥal, i\nyestbennen kra... (plaisir)\n2 Tamella : rreḥma.\n3 Aɣeǧǧaj : si tclḥ, lebɣi, aḥulfu n win yebɣan neɣ i d-icehwan kra (désir).\nn laman ara d-yemlil, ha d ǧahennama uɛettub. Daymi itebbet\niman-is, yura i umdakel-is :\n« Ma twalaḍ agummu n tayri yewwa, ɣas kkes-it-id kan ur ttkukru,\nacku d ta i ddunit, win ur nxerref deg tayri yewwan, deg nndama ara\nyettdubu ; ẓdem kan ihi ur ttḥebbiṛ i wayen ara d-yeḍrun ɣer lebɛid,\ntezhuḍ s tayri deg lɣerba-nni n Qana war ma tgiḍ azekka d anezgum.\nAcu kan, ur tettu ara ad yi-d-txebbreḍ s wayen akk i d-yettnulfun, imi\ntura uɣaleɣ s ccuq i ṭṭafareɣ taqsiṭ-a n tayri-k. »\nS ṣṣber d layas meqqren ihi i yerja tiririt n wemdakel-is, armi\niɛedda lweqt yewweḍ-as-d sɣur-s lkaɣeḍ ideg i s-yenna :\n« Ṣaḥḥa deg-k a bab n leɛqel, d rray iṣuben ! Xedmeɣ a gma akken i\nd-tenniḍ, fkiɣ-as ttiɛad s ustewtew, dɣa ruḥeɣ iḍelli ṣṣbeḥ ɣer umkan,\nakken tḥeyyreɣ gar wamek tḥeqqeɣ d wayen ccukteɣ, neɣ ini gar layas\nd usirem ; maca a lferḥ-iw mi tt-ẓriɣ tɛedda-d ! Yerna, tidet kan, tella\ntkukra, tban-d texleɛ, ulamma amḍiq-nni tuɣ yexla, i laman kan i\nyeɣɣar deg tuffra ɣef allen iɛussen. Tesderɣel-itt lxelɛa-nni armi ur dterri ddhen-is mi d-tekka zzat-i, nekk yellan ḍelqeɣ afus-iw ad swehhiɣ, nniɣ waqil ur ɣer usiher1-iw i d-truḥ. Ḍefreɣ-tt ihi, rriɣ-as\nsslam rniɣ tebbteɣ-tt, armi d-tenṭeq la tettergigi, tenna-d :\n« — Ur ẓriɣ amek i d-usiɣ… amek uɣeɣ awal-ik… aql-i ttergigiɣ…\n« Dɣa kkseɣ-as ɣef lxaṭer, srekdeɣ deg tergagayt-is akken la\nttqeṣṣireɣ yid-s s wayen akk i y-id-yusan d awal iweznen, armi s-iruḥ\njjiɛran, yuɣal-itt-id laman.\n« Aṭas i nmeslay, neɣ ahat nnig waṭas ; lukan tura ad bɣuɣ ad k-diniɣ acu i d-newwi merra d awal, ur ttfakkiɣ ur yi-d-keffun lesṭur. Ilaqak kan ad teẓreḍ belli d taqcict icebḥen, iḥeṛcen, ukud yelha iɣimi, yerna\nteṛwa leɛqel, ɣas akken d tin yettḥussun nezzeh, yugar ɣur-s uḥulfu-nni\nrqiqen d tikli deg usugen. Teẓwer dɣa amek i d-tezzi i tikti-nni n zzwaǧ,\nihi ddiɣ-as deg urar, ruḥeɣ-as kan s leḥdaqa d tefses akken ur tettekkes\nAsiher : ttiɛad\nmaḍi ṭṭmeɛ, ur s-ttakeɣ kra n lweɛd ; syin mi nekker ad nruḥ kkseɣ-as-d\nyiwet n tsudent tkad-iyi-d d tin i d tamenzut deg ddunit-iw seg akken\nDayen tura, tekfa targit, yemmut usirem, imi atta tɛewwel-d\nɣef ul-nni-ines yeẓran acḥal d lferḥ n tayri, ad d-yegri tura deg\nlayas d lɣiḍ.\nYerna ula d tibratin-is nettat ḥebsent, maca iẓerr akk amek\nttɛeddin wussan-is deg tid n wemdakel-is i s-d-yettawḍen ta\nYenna-yas dɣa deg yiwet :\n« Aql-i — s ugezzul — deg lehna tameqqrant, tuɣal ɣur-i tudert\nteččur d zzhu d tumert, imi tura d Σayda i sɛiɣ d lwens-iw deg tasuft1 n\nlɣerba-yi ẓẓayen d lweḥc-is ; dɣa yal m’ara d-mmektiɣ belli ssya ɣer\nwayyur ad ttuḥermeɣ deg tadfi-ya merra, yettcib uqerru-w si lhemm,\nihi u ad tt-id-ḥemmẓeɣ ɣur-i s uramsu2, la teddmeɣ kan seg-s tisudan\namzun jemmɛeɣ-tent i wasmi ara d-yaweḍ beṭṭu. Ma d nettat tɣill ur\ntettuɣal ara ɣer Lqahira, neɣ ad truḥ kan akken ad d-tuɣal i lebda, imi\nur teẓri belli sɛiɣ taxḍibt i yi-yettrajun d iseggasen-aya deg Lqahira !…\n« Yerna mi d-newweḍ ɣer wakka, ad k-d-iniɣ ; Σayda, d tidet, d\nyiwet si tid iwmi yefka Rebbi zzin d ṣṣifa, maca fessuset mliḥ i tikli-nni\nur nemɛin ; ma d taxḍibt-iw d timsetḥit ireẓnen, yettuṛebban akken\nilaq, ihi tin ǧǧiɣ-tt kan i zzwaǧ yerna ferḥeɣ yess. »\nYenna-yas-d deg tebrat-iḍen :\n« Suref-iyi kan ay amdakel ɣef leɛḍil-a ur nelli d lebɣi-w. D acu ara\nk-iniɣ, ma d tudert telha, d tin d tin… d timlilit kan d umeslay, d\nusuden, d umḥemmeẓ, d usegri n sslam, tuɣaleḍ ar timlilit-nni. Tura\nattan terɣa fell-i, yal m’ara tɛeddi ssaɛa tettaɣ-itt yiwet n tawla armi\nTasuft : si tmcq, addad n win yellan d aweḥdani.\nAramsu : tanekra iǧehden n uḥulfu ; tayri meqqren (passion).\nqrib ad d-neṭqen leǧwareḥ-is, tini-d : ruḥ ɣer baba in’as ayen illan, aql-i\nd ayla-k i teɣzi n leɛmer.\n« D lḥeqq-is ad tmenni annect-a, meɛna mačči kra n wayen imenna\nyiwen yewweḍ-it… »\nSyin yuɣal yura-d, yenna :\n« Annaɣ d tannumi i iṣewwben asmeqmeq n leḥya, terra awehhi d\naqirri ; atta dɣa tura Σayda tettḥawat kan teqqar ruḥ ẓer baba akken\nad yuɣal wayen yellan gar-aneɣ deg tin n teḥlalt d usaḍuf. Tella truḥ ad\ntili tudert d nettat i d lehna s yiman-is lukan ur d ccwal am wa.\n« Tidet kan, ufiɣ ɣur-s yiwet n lehna i yi-yeǧǧan tettɣiḍ-iyi nezzeh,\nla tjerreḥ deg tefrit1-iw. Ur i-yeɛǧib wamek i tt-bniɣ yid-s ɣef leɣder,\nnekk i d-iqesden ad tt-ǧǧeɣ, acku di tilawt ur tt-ḥwaǧeɣ ala i tmedhiwtnni dehhuɣ yess deg lɣerba-yi ibeɛden. Aḥemmel-a-inu icuba ɣer win\nkan umessikel-nni i d-itekken yal lqerr, akken ggtent tmura i ggten\nlewɛud-is. Yerna acu di-yenɣan ay amdakel, send-iḍelli mi d-uɣaleɣ\nsɣur-s, lliɣ qqimeɣ akka ɣer tnarit-iw s leɛqel isewweq la ttmuquleɣ deg\nidlisen, taswiɛt kan atta tewlaft deg ammud n Ḥmed Cawqi, tuɣ ǧǧiɣ-tt\ndin armi qrib ttuɣ-tt. D tin n texḍibt-iw, s wudem-is ucbiḥ yecrurqen,\nanda tura sdeffir : « Aktay n takdi2 ». D ajelkaḍ n ccedda yessaɣen deg-i\ntimes… ad yi-yeɛfu Rebbi kan ayen yezwaren d wayen yegran a taḥbibt !\nMa nniɣ-d ḥusseɣ i wul yefrawes, mačči d lekdeb ; fkiɣ dɣa tiṭ s tɣawla\nɣer tewlaft-nni akken dehceɣ, uɣaleɣ ffreɣ-tt ɣef allen, neɣ ahat d alleniw i ffreɣ fell-as, acku ikad-iyi-d imir teɛlem s wayen xedmeɣ, txeẓẓer-d\nihi anexẓur-nni ur nettaǧǧa ad ɛeddin leɣrur. »\nYura-d tabrat-iḍen, yenna :\n« Ur lliɣ d aqcic atrar am akken tuɣ nwiɣ, acku lukan d tidet tili ur\ntthabiɣ leɣḍer, ad izmireɣ i uɣurru u ad di-yishil ad tt-leɛbeɣ s leḥmala\n1 Tafrit : ayen yettaǧǧan amdan ad yemḥsab d yiman-is ɣef kra n tigawt, n\nlameṛ, atg (conscience).\n2 Takdi : d tuṭṭfa deg tikli tamezwarut, sɣur win ur nefki afus di kra n tdukli\nneɣ n leḥmala (fidélité).\ni tullas akken i tt-leɛɛben medden s ṣbaḥ-lxir d mse-lxir. Daymi tura\naql-i tmeḥḥneɣ s wul-iw yebḍan : ur yi-yeɛǧib ad rẓeɣ lɛahed akked\ntexḍibt-iw, ur hennaɣ s wayen ttafeɣ d tayri ɣur Σayda ur nebxil di kra\narmi uɣaleɣ nedmeɣ maḍi.\n« Yerna tura mulleɣ daɣen, tezga tehlek-iyi tɣufi ; d acu, ulamma\naya d ayen yettilin, ur ẓriɣ amek i d-yeɛǧel… Ahat ssebba d aktay-nni n\ntexḍibt-iw, neɣ ma tuɣ mmɣeɣ ɣef Σayda tummɣa n win yelluẓen dɣa\nsummeɣ i yeḥlawen akk deg-s, neɣ maḍi, ad d-yelfu ccbaḥa-nni-ines d\ntisbiɣt kan yeffren sser-is d leqder-is n tidet. »\nSyin yenna-d :\n« Tuɣal temlilit lbenna ur tt-tesɛi, acku si tama ɛyiɣ yerna d ayen ur\nyi-yefki wul-iw, si tama-nniḍen, atta tezga thedder-iyi-d ala ɣef\nzzwaǧ, ur tberru i tecḍaḍt armi uɣaleɣ ur ẓriɣ amek ara xedmeɣ ;\nyettfakka dɣa ttiɛad nekni mazal-aɣ deg uzernen-nni ur d-nettawi d\nuḥraṣ ur nemɛin, la nerggel ɣef yiwen lameṛ, neṭṭalab ssmaḥ ɣef wayeḍ,\nnetta kulci yefḍeḥ. »\nΓer tagara yura-d, yenna-yas :\n« D tikelt tamenzut ara ɣibeɣ ɣef ttiɛad, yerna ur ttlummuɣ deg\niman-iw ; sarameɣ kan ad tefhem belli akka dayen nekk yid-s, imi d\nayen ilezmen kan tura mi newweḍ anda akken ilaq ad tefru, ha ɣer\nyeffus neɣ ɣer zelmeḍ ; nekk ur yi-terri tmara ad xtireɣ, ur bɣiɣ maḍi ;\nattan texḍibt-iw s ccuq i tettraju ad uɣaleɣ yerna nettat i yeɛzizen fell-i\nwala timcerwelt-nni tabelheddart, iwumi ur yefki Rebbi ziɣ ala zzin-nni\nanǧi1 n lekdeb, ur nettɛeṭṭil yettufwaṛ deg uzwu. Tagara n lḥal, ssya ɣer\nssmana taqcict ad tuɣal ansi d-tekka. »\nYeɣra tibratin-a merra — tid n wemdakel-is, amenɣay-is —\niɣer yerra ddhen akken ilaq.\nD anǧi : rb, (deg Bgayet) : yezga-d sufella ; nmgl : amedda.\nYella yettnaɣ d sin iḥulfan : win n leḥzen-nni lqayen, n lɣiḍ,\nlehzima d tismin, d keffu n usirem i t-yeǧǧan ur yestbennay kra\nma yuki, ur yesgunfuy ma yeṭṭes ; akked uḥulfu n wertiḥi i\nyeɣɣaren i ttaṛ segmi yessaweḍ uɣurru ɣer wayen akka yellan d\nanehzem, ternuḍ ssṛaya n lehna iraben...\nUr isemmeḥ ula deg yiwet si tebratin-nni ijerrden azemz n\nzznezla meqqren akk iɣef i d-tɛedda temẓi-s, dɣa iga-tent am\ntfada1, iger-itent deg yiwet n lḥila n wuẓer2 i yeffer deg umkan n\nTuɣal tusa-yas-d tebrat wezzilen sɣur Σayda s yiman-is, la steqqar deg-s ad d-yas ad mlilen anda akken nnumen, lawan n\nDɣa yeqqim kan yettxemmim axemmem-nni n win\nyettwaɣen, iwumi yejreḥ wul, armi tt-yefra d yiman-is iruḥ ihi\nɣer umkan usiher deg tsaɛet-nni n tannumi, yerna tikelt-a ur\nyerji ara, yufa-tt din, temmuger-it-id s yiɣallen yeldin d\nucmumeḥ inuṛen ; iɛuneq-itt-id dɣa, yessuden-itt ɣef yimi, akken\nla yettezmumug sennig wul.\nSyin mi qqimen wa ɣer wa akken tuɣ nnumen ttɣimin deg\nussan-nni n lehna yezrin, yesla tenna-d s lferḥ :\n— Yewweḍ-d baqi wass-nni !\nIɛawed-d i wawal-is, yenna : « yewweḍ-d », yuɣal imuqel-itt s\nwallen yennecraḥen ideg ffrent lewhayem, yenna deg ul-is : « D\nleɛǧeb, ziɣ i tzemremt ad teffrem ayen iss i tḥussemt a tilawin u\nad d-tesbanemt ayen ur nelli ! »\nMa d nettat tenṭeq-d imir, tenna :\n— Zemreɣ ad k-d-ḥesbeɣ acḥal d tasint i ɣabeɣ ɣef uxxam s\nkra yekka lweqt-a iḍulen, awer s-iɛawed kan Rebbi.\n1 Tafada : tiwriqin yedduklen seg ixfawen-nsen ideg ttarran leḥsab n wussan\n2 Uẓer : tanga swayes mmugen « wacciwen » n yilew neɣ lfil (ivoire).\n— Waqil tceɣleḍ deg leḥsab armi ur tufiḍ ad yi-d-taruḍ.\n— Testehzayeḍ ?... lukan kan ad teẓreḍ acḥal i yi-d-tettekkar\ntebrat akken ad k-tt-id-aruɣ ! D tukerḍa kan i d-ttakreɣ iman-iw\nɣer yiwen wemkan yeṭṭurfan deg uxxam anda ur yi-d-ẓerren\nwarraw n ɛemmi… yerna ttafen-iyi-d dima, sexsaren fell-i\ntaswiɛt, sruḥuyen-iyi isugnan-nni iqewmen, d yiḥulfan yeḥman,\nsyin ma ifat kfiɣ-tt ur ttafeɣ ara tt-yawin ɣer lbusṭa.\n— Ihi yella yuɛer-am ad teffɣeḍ din…\n— Tikwal kan, ma ddiɣ d ɛemmi.\n— Amek armi ur tetteffɣeḍ ṣṣbeḥ… ɛemmi-m ixeddem, iberdan\n— Lukan xedmeɣ akken ad terwi… netta ilemẓiyen n din d\nimelluẓa merra ur neswi kra, ur nesɛi ula d iseɣ…\n— Akka, yah !\n— Ih, ay aɛziz…\n— Nekk fkiɣ-asen lḥeqq… amek ara iẓer ḥedd udem am winnainem ur tkeččem tayri ul-is ! Meɛna d acu i am-xedmen yeɛni\narmi tḥekmeḍ akka fell-asen s leqseḥ ?\nTessusem taswiɛt, tuɣal tenna :\n— Ulac, d lumuṛ kan akka n menwala ur ttaǧǧan yilmeẓyen…\nmačči d kra… anef-as tura i waya… cukkeɣ nesɛa ayen ɣlayen\nugar iɣef ara nmeslay…\n— D ayen ibanen… d acu, aql-i sḥassfeɣ dayen kan, imi ata i\nikteb-iyi ziɣ ur zehhuɣ s tadfi-nni iḍ-a… acku d yemma i yuḍnen,\nilaq ur ttɛeṭṭileɣ ara ad uɣaleɣ ɣur-s. Ad tt-neǧǧ kan ihi i tikelt\n— Acu k-yuɣen ? Mačči akka i k-ssneɣ ! teqqareḍ-d tehlek\nyemma-k… yak ur tt-yuɣ wara… neɣ ilaq ad tt-tawḍeḍ tura\nImir iḥuss yebɣa ad yeṭṭerḍeq, ahat akken ara yifsus seg\nurkam yerkem ɣer daxel d tuḥsift i yemḍel ; yenna lemmer kan\nyezmir ad yerr i uḥezzez-nni u ad t-id-yefḍeḥ akken ilaq deg\ntidet-is tucmit yerna ddnub ur t-yettawi, la deg tmella la zzat\nteɣdemt, imi d lḥeqq-is ma yessufeɣ urrif yewwḍen s ajmam,\nyerra-d ttaṛ i wul-is yulwan neɣ yemḥeq aɣurru d tissettet.\nMaca tuɣ yessaweḍ ɣer yiwen usagen ideg ireṣṣa, yerna akken\ni d netta, d win irekden, ireẓnen, ur d-nesbeyyin ɣer berra, leɛqel\ni iɣellben deg-s wala urrif ; yerra ihi deg zzɛaf-is, yenṭeq yenna s\nyiwet akken n talwit weḥd-s :\n— A niɣ ɛyiɣ, tceɣɣbeɣ, yettwaɣ-iyi lxaṭer ; lukan ur xaqeɣ ad\nkem-ẓreɣ, tili ur qebbleɣ ad ǧǧeɣ yemma nettat attan teṭṭef usu…\nihi ad tt-neǧǧ kan dayi assa ɣas war lebɣi… ma d tura, ax ad m-dfkeɣ yiwen usefk igerrzen. Lḥila-yi n wuẓer… d acu kan, ad\nḍelbeɣ seg-m ur tt-tleddiḍ alamma telliḍ weḥd-m deg texxamtim akken ad tfarṣeḍ tanatamt tamerbuḥt mebɛid i wallen\niɛussen… u ad m-d-iniɣ ar tufat ur nettḍul a taḥbibt…\nLeɣrur, tibratin - tullist n Naǧib Meḥfuḍ.pdf (PDF, 1.2 Mo)\nCe fichier a été mis en ligne par un utilisateur du site. Identifiant unique du document: 01917442.


Q=6	C=0	SS=0	LS=0	PS=5	DC=0	LC=0	SD=0	BS=1	G0=216	G1=94	G2=15	DLID=ber_Latn	BODY=Urigami - Wikipedia, tasanayt tilellit\nAmedya n wurigami : Afrux s ukaɣeḍ.\nUrigami d awal i d-yekkan seg tutlayt tajapunit. Yesdukel amyag [oru] = Ḍfes akked yisem [kami] = Akaɣeḍ. Zik, deg tmurt n Japun, ttinin-as i kra yellan d aḍfas : [Urikata neɣ Urigata ] = Taɣara n uḍfas. S tmaziɣt, nesmizeɣ awal ama deg tira ama deg ususru. Nerra [u] deg webdil n [o] acku asekkil ‘’o’’ ur yedda ara akked yilugan n tjerrumt n tutlayt-nneɣ mačči am usekkil ‘’P’’ yufa amḍiq-is . Asekkil ‘’o’’ ur d yemmezg ara akked usekkil ‘’u’’, yettḥaraf-it. Rnu i waya s, yessefk fell-aɣ ad ad nxemmem i usuddem n wawalen nniḍen ara neḥwiǧ sya ɣer sdat.\nAkka ihi i as-d-nessumer isem n tẓuri-a s tmaziɣt : Urigami. D isem asuf ur yesɛa asegget. Ma nsers-it deg waddad amaruz, ad t-naru akka : wurigami. Asmizzeɣ n yisem n tẓuri isashel-d aslugen-is. Seg neslugen isem n tẓuri, yeldi-d ubrid s asuddem n twacult n wawalen i neḥwaǧ, i yessefken ad ilin deg tutlayt-nneɣ.\n1 D acu i d Urigami ?\n2 Amezruy awezlan n tẓuri\n4 Afurk Ajapuni\n5 Aɣernuq n Japun, d azamul n telwit\n6 Afurk Amuran neɣ Amaziɣ-aspenyuli\n7 Tabadut n wawal amuran\n9 Awaqqur n ukaɣeḍ\n10 Awaqqur amuddur\n11 Urigami atrar neɣ taleslalit n tẓuri\n12 Urigami deg tmurt n Lezzayer\n13 Tallit taqburt\n14 Tallit tatrart\nD acu i d Urigami ?[ẓreg | ẓreg aɣbalu]\nMa neɛreḍ ad nesbadu taẓuri-a s yiwet n tefyirt, ad nini : Urigami d taẓuri n uḍfas n ukaɣeḍ. Maca ma nebɣa ad negzi d acu i d anamek n tefyirt-a, ad naf Urigami d taẓuri, tesɛa ilugan, amezruy akked tewsatin am akk tiẓuryin yellan deg umaḍal. Tin ɣer-s, d taẓuri ur nesbik ara, tmehhez seg useggas ɣer wayeḍ, aṭas n tɣawsiwin i d-yettnulfun. Ihi, ad neɛreḍ ad nsuk tiṭ ɣer wanda tessaweḍ tmuɣli-nneɣ. S uḍfas n ukaɣeḍ, kra ttinin-as daɣen abeṭṭen (awal-a yekka-d seg teɛrabt), nezmer ad d-nesnulfu tiɣawsiwin icebḥen aṭas. Mačči d yiwen n umedya i nezmer ad nawi. Nezmer ad nesnulfu amdan n ukaɣeḍ, aɣersiw, tasafagt, imɣan… tiɣawsiwin akk yesɛan talɣa. Mi ara neḍfes kra, yekfa, taɣawsa-nni, akken tebɣu tili talɣa-as isem-is tamudemt. Deg wansayen n tẓuri, afurk Ajapuni, ladɣa deg wurigami aqbur umi ttinin Urikata, ssemrasen agzam akked tnaṭṭaḍt. Ma d imir-a, deg wurigami atrar, ulac deg-s agzam n ukaɣeḍ neɣ asemlili s tnaṭṭaḍt. Mi ara yili d tamudemt n wurigami azegriran, ggten deg-s yiferdisen i umi nettini : izegriren (azegrir), yessefk fell-aɣ ad nsemlil sin, kraḍ neɣ ugar, nessemlalay-iten s usmikcem neɣ s yiḍefsen. Ma d tanga nessemras d tiferkit n ukaɣeḍ tamkuẓt. Ad greɣ tamawt ɣef talɣa tamkuẓt n tferkit, Seg ufuk Amaziɣ-aspenyuli i d wwin alugen-a akked d kra nniḍen... (Walim ixf III). Akka akka ad naf tamudemt yettwaḍefsen s tferkit yesɛan talɣa tusrimt neɣ talɣa takerdisant, aya yeffeɣ seg yilugan n wurigami Aklasikan.\nUrigami, d taẓuri i d-yuɣen qrib akk timura n umḍal, ur tessin tilisa n wakal neɣ tid n usnulfu. Yal amdan, yeɣra neɣ ur yeɣri, d ilemẓi neɣ d amɣar, d argaz neɣ d tameṭṭut, akken yebɣu yili yezmer ad yelmed taẓuri akken ad yuɣal d ameḍfas neɣ d amurigam. Aḍfas n ukaɣeḍ, d taẓuri i wallaɣ akked yiḍudan, ad ak-d-teldi tiwwura ɣer tiẓeḍt akked lferḥ n usnulfu. Urigami mačči d taẓuri kan, d turart i usteɛfu, ad yennecṛaḥ yes-s yal yiwen deg-neɣ. D addal i yesleɣmayen allaɣ i wakken ad yelmed amek ara yerr takti d taɣawsa ger ifassen-nneɣ.\nUrigami ur yeḥwaǧ ara amḍiq n uḍfas am tẓuryin nniḍen, anda teddiḍ tzemreḍ ad tḍefseḍ tiferkit-ik. Maca yelha ma neɛzel-as tiɣmert deg uxxam akken ad neǧǧ deg-s akaɣeḍ akked tmudmin yekfan neɣ ahat tid yellan d asenfar i nettheggi akken ad tent-neḍfes.\nAmezruy awezlan n tẓuri[ẓreg | ẓreg aɣbalu]\nAnekcum[ẓreg | ẓreg aɣbalu]\nIbki i ttalin\nAḍfas n ukaɣeḍ yennulfa-d deg tmurt n Ccin, ttinin-as : Jiǎnzhǐ (akaɣeḍ ugzim). Awal-a yessegrew aḍfas akked ugzam n ukaɣeḍ. Taẓuri-a, ad yili teḍfer-d anulfu n ukaɣeḍ. Maca iban-aɣ-d tura, amhaz n tẓuri, anda ma ulac, yefka-d sin yifurkan, afurk Ajapuni akked ufurk Amuran neɣ ayen i umi nezmer ad as-nsemmi tura, afurk Amaziɣ-aspenyuli. Armi d lqern iɛeddan, deg iseggasen n 30 i demlalen yifurkan-nni, sakin dduklen, fkan-d Urigami atrar nessen tura s tewsatin-is. Ɣas akken llan yinmezrayen n wurigami, uran ddeqs n yidlisen ɣef umezruy n tẓuri, maca mazal d-tban akk tiwin d-yewwi ufurk Amaziɣ-aspenyuli. Yessefk ad ilin yinadiyen ilqayanen acku, ma yella Ispanyuliyen yufrar-d uttekki-nsen deg umhaz n tẓuri, ass-a, uɣalen d aɣerbaz am nitni am Yijapuniyen, aḥric d-wwin Yimaziɣen mazal-it yedreg. Mazal aṭas n tuttriwin i yeḥwaǧen tiririt. Ur yella ara deg yiswi-nneɣ, deg wedlis-a, ad nerr s telqey i yiseqsiyen akk yellan, maca ad neɛreḍ ad nefk kra n tektiwin ara inefɛen inadiyen i d-iteddun. Acku seg tama, wa d adlis n tectelt, seg tama nniḍen, xuṣṣen aṭas n yisallen deg taɣult-a. Yessefk daɣen ad nini, aseɣnew n tewsatin n wurigami yebḍa ɣef kraḍ (3). Tella tiwin d-yewwi ufurk Ajapuni, tella tin d-yewwi ufurk Amaziɣ-aspanyuli akked d wayen d-tewwi tallit tartar ideg ttekkan aṭas iɣerfan amedya n yimarikaniyen, ifransisen… Afurk Ajapuni seg-s i d-newwin Urikata (urigami ansayan), Sukudama (Urigami akuran), Urigami azegriran. Riɣ ad greɣ yiwet n tamawt ɣef wurigami azegriran, ɣas akken ilul-d deg tmurt n Japun, maca asetrer-is yeḍra-d deg tallit tatrar ideg kkin aṭas iɣerfan. Tiwin d-wwin yimaziɣen akked yispanyuliyen, d tawsit ideg ara naf cwiṭ seg tewsit tamadwan akked cwiṭ seg tewsit taddayan asmi llan deg tandalust, Spanya n wass-a. Tiwin n tallit tatrat tebḍa ɣef sin yeḥricen. Asetrer n tewsatin tiqburin amedya n wurigami amadwan, urigami azegriran… akked useɣnew n tewsatin timaynutin amedya n wurigami temsafga, urigami n tusnakt, urigami aẓuran…\nAfurk Ajapuni[ẓreg | ẓreg aɣbalu]\nDeg useggas 610 i yekcem ukaɣeḍ ɣer tmurt n Japun. Imir-nni ahat i tedda turart n uḍfas n ukaɣeḍ, deg tallit-nni mazal tuɣal d taẓuri. D ineḍfaren n Tbudit i yewwin akaɣeḍ akked uḍfas-is seg tmurt n Ccin, yedda-d akked unekcum n Tbudit ɣer tmurt n Japun. D ijapuniyen i yefkan isem i tẓuri n wurigami. Kkin deg uslugen n tẓuri armi tuɣal turart n uḍfas i yes-s dehhun d taẓuri. Seg yewweḍ ukaɣeḍ ɣer tmurt i tebda turart tettak aẓar, llan ttinin-as Urikata. D acu kan deg tallit-nni ɣlay ukaɣeḍ, mačči menwala yezmer ad t-yekseb. Acku akaɣeḍ d taɣawsa ɣlayen, ḍefsen yes-s ibudiyen kra n tmudmin, ttafken-tent d asefk i Yuc-nsen Buda. Ttafken daɣen yemdanen tamudemt d asefk deg umenzu n useggas neɣ deg tmeɣriwin, i yesli akked teslit.\nZik, aselmed yella s wawal kan, tettafk-it yemma-s i yelli-s. D imi kan i d allal n tẓuri, ur yelli wacu yuran deg ukaɣeḍ. Aḍris amezwaru deg umḍal i d yemmeslayen ɣef tẓuri n uḍfas d asefru awezlan seg wammud n yisefra n Ihara Saikaku i d-iẓergen deg useggas 1680. Deg usefru-nni ad naf iglem-d umedyaz yiwet n targit yeččuren d iferṭeṭṭa n ukaɣeḍ. Adlis-a d abdar kan i d-yebder taẓuri n Wurikata (urigami ansayan n yijapuniyen). Armi d aseggas n 1764 i d-yeẓreg udlis nniḍen, tikkelt-a asentel-is yettmeslayed ɣef uḍfas n ukaɣeḍ, azwel-is: Ijellilen d tkerrusin «Hoketsuk».\nD adlis n Wurikata, deg tallit-nni akka i d as-ttinin i turart n uḍfas. Sakin ɣenwen-d isem n wurigami. Isem-a ur yelli d aqbur, iɣnew-d deg yiseggasen n 1880. Ijellilen d tkerrusin «Hoketsuki», d adlis yura Ise Sadataki, ad naf deg-s timudmin amedya n ujellil i yes-s ttɣummun tiɛenjayin, isefken… Tikwal ḍefsen akaɣeḍ amellal ideg yella usefru neɣ izen yuran akken ad t-cegɛen am tebrat… Muqlem tawlaft n udlis, uṭṭun sin (2). Deg tallit-nni Urikata (aḍfas ansayan) yella ssemrasen-t s tin n leḥdaqa mi ara budden neɣ ttqadaren amdan. Ssemrasen-t daɣen i udlag n tɣawsiwin. Taẓuri n Urikata ur ḍefsen ara timudmin am tid n tura, s umata, ala ajellil n usefk neɣ n leqlul amedya n teqrat n Ṣaki. Sakin, yeffeɣ-d\nudlis nniḍen yura Rokoan Gido deg useggas 1797, azwel-is: Lbaḍna n uḍfas n ugim (1000) n yiɣernuqen «Senbazuru Orikata». Muqlem Tiwlifin uṭṭun Kraḍ (3). Nezmer ad nini d wa i d adlis amezwaru n tidet n tẓuri n wurigami imi seg tama asentel-is akk yettmeslay-d ḥala ɣef tẓuri n wurigami. Seg tama nniḍen, llan deg-s uzenziɣ n wamek ara neḍfes tamudemt n uɣernuq n ukaɣeḍ. izenziɣen-nni i d-yeddan deg udlis, nezmer ad nini fell-asen d nitni i d ababat n umeskan.\nTerna teffeɣ-d deg useggas n 1845 yiwet n tsanayt i d-yesgerwen ansayen akked tẓuryin n Japun. Ddan-d deg-s akk timudmin tiqburin i d-yegran deg yidles Ajapuni. Llan deg-s azal n 40 tmudmin s wunuɣen-nsent. Azwel n tsanayt-a d wa : Tamusni rqiqen am tafat i d-ikecmen seg ṭṭaq deg tegrest «Ken no mado».\nGer wurigami atrar d wurikata, taẓuri n ujellil neɣ tansayant n Japun, mačči kifkif-iten. Zik, llan ssemrasen yiwen n ukaɣeḍ yettwaxeddmen s ufus, sawalen-as waci (washi) Mi ara ḍefsen yimeḍfasen n tallit-nni akaɣeḍ, ur yewzin ara uḍefs-nsen am win n wid n tura. Acku seg tama, akaɣeḍ ala winna i yellan yerna ur qeṭben ara yiḍefsen-is. Seg tama nniḍen, ur tellugen ara tẓuri am wakka tellugen tura. Rnu i waya, llan gezmen akaɣeḍ, ssenṭaḍen-t s usenṭaḍ. Armi d-yekcem lqern wis 20 i tellugen tẓuri s ilugan iɣef msefhamen akk yimurigamen n umḍal s tɣara tunṣibt, ilul-d wurigami atrar s tewsatin-is yemmeẓlen.\nAɣernuq n Japun, d azamul n telwit[ẓreg | ẓreg aɣbalu]\nAɣernuq yesɛa azal ameqqran deg yidles Ajapuni. D agḍiḍ imqeddes di tmuɣli n uɣref Ajapuni. Ttalsen-d yiwet n tenfust i d-yettinin aya : Win ara iḍefsen agim (1000) n yiɣernuqen n ukaɣeḍ ad yaweḍ s ayen yessarem. Ma yuḍen umdan ad yejji, ma iḥemmel ad yaweḍ lebɣi-is… D azamul n telwit ɣur yimurigamen n umḍal i lmend n yiwet n tedyant yeḍran di tmurt n Japun. Ta d tadyant n Sadako Sasaki. D yiwet n tegrudt tajapunit d ilulen ass n 7 yennayer 1943, temmut deg wass n 25 Tuber 1955 nettat di leɛmer-is mraw sin (12) yiseggasen. Yenɣa-tt waṭan d-yekkan seg uṭerḍeq n lbumba n ubelkin deg temdint n Hiroshima, Japun. Tella tezdeɣ Sadako di twennaḍt n wemḍiq ideg teḍra taluft-nni, azal n sin yigima (2000) n yimitren, d aya. Deg tallit-nni, tesɛa deg leɛmer-is sin iseggasen. Imir-nni tezgel-itt tmettant. Tedder Sadako ur d-iban fell-as waccemma armi d aseggas n 1954, tuḍen, tekcem ɣer sbiṭar. D tameddakelt-is i as-yemlan tanfust n uḍfas n wagim n yiɣernuq n ukaɣeḍ. Dɣa tebda aḍfas n yiɣernuqen n ukaɣeḍ, tɣil mi ara tessiweḍ agim (1000), ad tt-ɛawnen iyucen akken ad tejji. Teḍfes 644 n yiɣernuqen temmut. Tɣaḍ akk imeddukal-is n uɣerbaz, kren kemlen aḍfas n yiɣernuqen-nni armi ssawḍen agim (1000). Sakin jemɛen-as-d idrimen s ɣur yibalmuden n yiɣerbazen akk n tmurt n Japun. Bnan-as asebdad. Sreqten-tt-id nettat teṭṭef aɣernuq n ureɣ. Walim tawlaft uṭṭun Ukuẓ (4), semmus (5) akked seddis (6). S azadur n usebdad, ad naf urant tefyirin-a:\nTa d tiɣwist-nneɣ Ta d taẓallit-nneɣ Akken ad nebnu talwit deg umḍal.\nYal aseggas, igurdan akk n umḍal ḍefsen iɣernuqen, ttaznen-ten ɣer temdint n Hiroshima. iɣernuqen n ukaɣeḍ yettawḍen ɣer din, srusun-ten akk sdat n usebdad. Akka i yuɣal uɣernuq n ukaɣeḍ, ɣur yimurigamen n umḍal, d azamul agraɣlan n telwit. Walim tawlaft uṭṭun Sa (7) akked Tam(8), aɣernuq amuddur akked win n ukaɣeḍ.\nAfurk Amuran neɣ Amaziɣ-aspenyuli[ẓreg | ẓreg aɣbalu]\nTabadut n wawal amuran[ẓreg | ẓreg aɣbalu]\nAmuran, s tutlayt tafransist ttarun-t akk Mauresque, d arbib yesɛan amalay akked wunti. Nettaru amalay-is akka : Amuran (imuranen). Ma nsers-it deg waddad amaruz, ad t-naru akka : Umuran, yimuranen. Ma d unti-s nettaru-t akka : Tamurant (timuranin). Ma nsers-it deg waddad amaruz, ad t-naru akka : Tmurant (tmuranin). Amuran d awal i d-yekkan seg yisem Amuri yesɛan ula d netta amalay akked wunti. Asegget-is nettaru-t akka : imuriyen. Mi ara ten-sers deg waddad amaruz, ad ten-naru akka : Umuri (yimuriyen). Ma d unti-s nettaru-t akka : Tamurit (Timuriwin). D awal i d-yekkan seg yisem Amur.\nAmur, anamek-is d akal, d ayla, d aḥric… Nettini : Wa d amur-iw, d ayla-w, d aḥric-iw…” Mi ara ad as-nernu ‘’t’’ n wunti yettuɣal akka : t + amur + t = tamurt” . Zik timetti-nneɣ, am akk timttiwin n yiɣerfan n umḍal, tella tebḍa ɣef sin. Llan wid i umi nettini Imuriyen (at Umur, wid yesɛan amur n wakal), d imdanen yedren deg yiwen n umḍiq. Ttidiren yimuriyen deg tiɣremt, bennun ixxamen-nsen s weẓru, xedmen tafellaḥt… ‘’Kkan-d seg teqbilt n Yibranissen, d taqbilt tameqrant” . Llan daɣen wid i umi ttinin Imaziɣen, d imdanen ilelliyen yedren deg ugar n yiwen umḍiq, leḥḥun seg temnaḍt ɣer tayeḍ. S umata, Imuriyen dren deg ugafa n tmazɣa, ma d Imaziɣen deg unẓul. Igelliden amedya n Gaya, Masensen, Sifaks, Yuba amezwaru, Yuba wis sin… d Imuriyen. Takfarinas… d Amaziɣ. Tura d isem Amaziɣ i newwi d isem-nneɣ, ad yili ahat imi anamek-is d tilelli… Akka i d amdan, yezga yettnadi ɣef wayen i t-ixuṣṣen.\nAm waken xedmen Ijapuniyen i xedmen lejdud-nneɣ imuriyen (imaziɣen ass-a), wwin-d taẓuri n uḍfas n ukaɣeḍ s ɣur Iciniyen. Tedda-d tẓuri-a akked unekcum n ukaɣeḍ ɣer tmazɣa ahat deg lqern wis X. Mačči s ɣur ijapuniyen i tt-id-newwi, acku ur nufa ara deg umezruy yella wassaɣ ger Imuriyen akked Yijapuniyen. Sakin, deg lqern wis XI, nessekcem akaɣeḍ ɣer Yurup. Ad yili deg tallit-nni i negla ula s tẓuri n uḍfas n ukaɣeḍ. Tawsit i d-snulfan imuriyen deg-s cwiṭ n wayen i umi nettini tura deg tallit tatrat urigami amadwan akked cwiṭ seg wurigami addayan. S umata d timudmin tinzegganin, acku deg tallit-nni yella yettwagdel usgudem n wemdan neɣ aɣersiw. D wa i umi nettini : Urigami ansayan n yimuriyen neɣ urigami amuran. Ttbut n waya d tamudemt n ugḍiḍ i umi nettini ‘’awaqqur n ukaɣeḍ’’ yesɛan deg leɛmer-is anda ma ulac VII leqrun. Tamudemt-a, d ttbut n tilin n wemhaz n tẓuri yemmeẓlen d wwin n yijapuniyen. Llan kra ssawḍen armi d-nnan, ula d aseɣnew n tẓuri n uḍfas mačči deg Ccin i d-teḍra maca deg sin imeḍqan, Tandalust (Spanya) akked Japun. Ma nwala s “Awaqqur n ukaɣeḍ”, ad naf seg-s i d-wwin ilugan i ɣef yebna tura wurigami atrar. Nezmer ad nini, war ma ikukra umdan, amhaz n tẓuri n wurigami, anda ma ulac, yeḍfer sin iberdan. Agḍiḍ-a taferkit-is d tamkuẓt, ulac deg-s agzam n ukaɣeḍ, ulac deg-s asenṭeḍ s usenṭaḍ am waken yella deg wurigami ansayan n yijapuniyen. D imenzayen n wurigami ansayan n yimuriyen neɣ afurk Amaziɣ-aspanyuli, i yewwi ass-a wurigami atrar. Awaqqur n ukaɣeḍ d tamudemt tatrart ɣas akken leɛmer-is, am waken i d-nenna usawen, azal n VII leqrun aya seg wasmi tt-d-snulfan. Aṭas n tɣemmar seg tmeddurt n tẓuri n wurigami iɣer mazal tewwiḍ tafat n umezruy akken yiwen wass ad iban wayen idergen.\nAwaqqur n ukaɣeḍ[ẓreg | ẓreg aɣbalu]\nAnwa i d amesnulfu n uwaqqur n ukaɣeḍ ? Ulac adlis i d yemmeslayen fell-as, ulac ttbut ala netta s timmad-is. Ayen i tebten, snulfan-t-id deg Tandalust, Spanya n wass-a, ahat ger lqern wis XI akked wis XIII. Tamudemt-a isem-is s tespenyulit ’’Pajirita’’ (agḍiḍ ameẓyan). Ifransisen ttinin-as ‘’la cocotte’’ (tayaziḍt). Ma d nekni nettini-as : Awaqqur n ukaɣeḍ. Deg kra imeḍqan n tmurt n yiqbayliyen yemmeẓli ususru-s n yisem n uwaqqur, kra ttinin-as : Aqqur neɣ aqqer.\nMa neɛreḍ ad neṣleḍ tamudemt-a, ad naf deg-s kra iberdan i izemren ad aɣ-ssiwḍen ɣer bab-is neɣ amesnulfu-s. Amurigam i d yesnulfan awaqqur n ukaɣeḍ mačči kan d amdan iḥemmlen aḍfas, nezmer ad nini fell-as d anazbay. Acku deg tallit-nni, anaẓur-a yella yesɛa nnig uqerruy-is ugdilen n tesɣent (Ddin). Asgudem n uɣersiw neɣ n umdan s uẓru, s usɣar, s urekti n taleɣt neɣ s ukaɣeḍ yettwagdel deg tallit-nni. Ɣas akken, yeṭṭef taɣennant, ur yebra ara i uḍfas n ukaɣeḍ. Ɣef waya i nezmer ad nini deg tazwara, amesnulfu n tmudemt-a d ineslem mačči d aɛebri, mačči d amasiḥi. Tin ɣer-s, d ineslem menwala, lemmer yella d uẓmik ur yettili d anaẓur. D mmis n uɣref acku wid i ḥekmen ur d-lhin ara d uḍfas, ssemrasen akaɣeḍ i tɣawsiwin nniḍen. Walim ukessar-a tawlaft uṭṭun Tza (9), d wa i umi nettini awaqqur n ukaɣeḍ.\nAbrid nniḍen, ad aɣ-yawi s imuriyen acku ulac later n tira. Aɣref amaẓiɣ deg tallit-nni, s umata d atlay. Win d-yesnulfan Awaqqur-a, lemmer d amdan ur nelli d amaziɣ, talli ahat ad naf idlisen ɣef wurigami yuran s tutlayt taɛrabt neɣ ahat s tutlayt taspanyulit. Ulac din ccek lemmer ad yili unadi deg umezruy n tẓuri-a, aṭas n tɣawsiwin ara naf zemrent ad aɣ-swehment. Tura, rran Awaqqur n ukaɣeḍ d azamul n yimurigamen n Yurup. Maca ɣur-neɣ, d azamul i yekkan nnig tẓuri s timmad-is, d azamul n tlelli akked uzbu.\nTura ad neɛreḍ ad wali acuɣer i yuɣal uwaqqur d azamul. Ɣur Iyurupiyen yuɣal d azamul n yimurigamen-nsen acku d tamudemt i d-ilulen deg tmurt n Spanya yellan am wakken teẓram akk deg Yurup. Azamul-a (Awaqqur), nettalas deg-s ula d nekni, maca yemmeẓli unamek i as-nefka. Tamezwarut, ilul-d s yiwet n tmuɣli neɣ deg yiwet n tallit n uzbu mgal n wugdilen n tesɣent am wakken i t-id-nenna usawen. Ɣas akken deg tallit-nni ideg yedder unaẓur, lihala tella teẓmek, maca yufa-d abrid anseg yekka. Seg tama, yessemneɛ aqerruy-is seg tmettant imi awaqqur yeḍfes ur yesɛa ara udem n ugḍiḍ, qrib ur iban d acu-t, ad as-tiniḍ d udem anzeggan, d aya. Seg tama nniḍen, ur yeḥbis ara aḍfas akked usnulfu n tmudmin. Yezger i tlilisa am tmilla, yekka nnig n tmuɣli n yemdanen n tallit-nni, d amdan bu tektiwin tilelliyin.\nTamudemt-a isem-is awaqqur acku d tajmil i nerra i unaẓu i tt-id-isnulfan. Am waken teẓram, awaqqur amuddur d azamul n tlelli acku ur iqebbel ara tameddurt deg lqebṣ. Akken ara yeqqim, ur itečč ur ites alamma yemmut. Isenyaf tamettant wala tameddurt deg lqebṣ am unamek i nefka i umaziɣ. Rnu i waya, Awaqqur d anaẓur n uẓawan, d amẓawen ameqran, mačči yiwet n taɣect i yesɛa. Mi ara as-tesleḍ, ad as-tiniḍ d tasanfunit n Bethoven. D azamul n uzbu i lmend n tmeddurt yedder unaẓur i t-id-yesnulfan. Rnu i waya, Awaqqur, s umata icennu s umata deg yiḍ. Amzun akken yebɣa ad yini, ɣas akken tebrek n yiḍ, nezmer ad nesnulfu, ad nesseɣnew tiɣawsiwin icebḥen aṭas, yesɛan azal...\nAwaqqur amuddur[ẓreg | ẓreg aɣbalu]\nAwaqqur amuddur d agḍiḍ yettinigen seg tmurt ɣer tayeḍ. Ulac tamurt ideg yettɣim akk aseggas. Yettaweḍ-d ɣer tmurt n Lezzayer deg tefsut, yettuɣal deg taggara n unebdu. Učči n uwaqqur amuddur d ibeɛɛac amedya n tweḍfin. Ibennu lɛec-is qrib s aswir n tqaɛet tikwal srid ɣef dqaɛet deg yimeḍqan idergen i tmuɣli. Yettarew s umata azal n wukuẓ (4) neɣ semmus (5) n tmellalin. Yesɛa deg lqed-is azal n 16 isantimitren. Ma nket iferrawen-is deg sin (2) mi ara ldin, nettaf-iten sɛan ger 22 ar 24 isantimitren. Taẓeyt : 18 ar 27 n yigramen. Ma d tameddurt-nsen tettaweḍ ɣer 6 iseggasen.\nAwaqqur deg tsekla s umata yettban-d amzun akken d agḍiḍ iḥeznen. Wissen ahat imi s umata icennu deg yiḍ. Deg tmetti, ttaken-t d amedya. Ttinin-as i win neɣ tin yesɛan taɣect ilhan, yesɛa taɣect n uwaqqur.\nUrigami atrar neɣ taleslalit n tẓuri[ẓreg | ẓreg aɣbalu]\nDeg yiseggasen-nni n 1930 akked 1940 i bdan yettemlili ufurk Ajapuni akked ufurk Amaziɣ-aspanyuli. Sakin tqelleɛ tleslalit n tẓuri n Wurigami deg umḍal, niqal tesbek am akken i tt-id-ǧǧan d leqrun aya i teqqim. D amurigam Uchiyama Koko i d ababat n wurigami atrar. Deg iseggasen 1930 i d-ḍran inadiyen imezwura ɣef yizaduren. Yesnulfa-d daɣen timudmin timaynuten, iḍfes-d tijeǧǧigin. D netta daɣen i d amezwaru i isetnen izerfan-is n umeskar, yefka azal i wayen d-yesnulfa, yestenya-t. Acku zik ur ttestenyin ara tamudemt mi ara tt-id-snulfun, tettɣimi akken war isem. Sakin ḍefren-t-id tsutwin n yinaẓuren nniḍen, yal wa d acu i d-yewwi d amaynut i tẓuri n wurigami. Amedya n Yoshizawa Akira i d-iẓergen 18 yidlisen ideg ara naf akk timudmin-nni d timaynutin. Walim tawlaft uṭṭun mraw kraḍ (13), Mass Akira akked tmudmin i d-yesnulfa netta s timmad-is. Deg useggas 1950, d Akira Yoshizawa (Ajapuni) akked Sam Randlett (Amarikani) i d-yesnulfan izamulen n tɣuri ssemrasen tura akk yimurigamen n umḍal. Slugnen ameskan, yuɣal yeshel uglam akked tɣuri n yiḍefsen n tmudmin. Anagraw-a ttinin-as tura : Anagraw Yoshizawa-Randlett.\nTameẓla yellan ger urigami ansayan d utrar mmalen-ten-id kra tɣawsiwin. Amedya amezwaru d aslugen n tẓuri. Yiwen umenzay seg yimenzayen n uzadur n urigami atrar yettini-d : Timudmin akk ara d-yesnulfu umurigam yessefk ad ilint seg tferkit tamkuẓt. Ad tettwaḍfes tferkit war agzam neɣ asenṭeḍ n ukaɣeḍ s usenṭaḍ. Asnulfu n umeskan yessegrawel taẓuri. Acku asemres n umeskan yettalel amurigam akken ad yales i tmudemt akken tella mačči s ugacu. Yettḍafar umurigam n wassa ameskan ideg ara yaf akk isallen i yes-s ara yeḍfes tamudemt. Asnulfu n tmudmin timaynutin teldi tawwurt i useɣnew n tewsatin nniḍen amedya n wurigami aẓuran, urigami addayan, urigami n tusnakt… Assa, urigami yefrek d tiwsatin. Taẓuri, tura tesɛa ilugan ibanen, yettwasnen. Di tazwara d tiziknin tigraɣlanin kan i yessawḍen taẓuri n wurigami ad tt-issinen ugar n yemdanen. Tura rnan-d wallalen nniḍen amedya n Anternet, idlisen, tiliẓri akked yisalalen nniḍen, ssawḍen taẓuri ɣer qrib akk timura n umaḍal.\nUrigami deg tmurt n Lezzayer[ẓreg | ẓreg aɣbalu]\nTallit taqburt[ẓreg | ẓreg aɣbalu]\nDa ɣur-neɣ nessen seg wacḥal aya d acu i d Aḍfas n ukaɣeḍ. Anwa deg-neɣ ur neḍfes tasafagt, tasebbaḥrut neɣ ahat aɣerrabu ? Anwa ur neḍfis tacacit s ukaɣeḍ n uɣmis deg uzal akken ad yesdari aqerruy-is seg ḥamu n yiṭij?… Aya akk d taẓuri n wurigami, aya akk yesɛa amezruy.\nTaswiɛt-a ulac inadiyen ara aɣ-d-yemmel amek teḍra, amek temhez tẓuri seg tallit-nni tandalusant ɣer tallit i deg d-tekcem Fransa ɣer tmurt n lezzayer. D tallit taberkant yeḥwaǧen tafat. Deg taggara n lqern wis XIX, asmi d-yewweḍ uɣerbaz agdudan ɣer tmurt n Lezzayer i d-yegla s tẓuri n wurigami. D tisutwin n yigurdan i yellan ḍefsen akaɣeḍ. Grant-d kra n tmudmin mazal cfan fell-asent medden amedya n uɣerrabu, tasafagt, aqerru n umcic…\nTallit tatrart[ẓreg | ẓreg aɣbalu]\nSeg tewwi tmurt n Lezzayer timmunent-is, tebda tẓuri n wurigami la d-tettefeɣ seg uɣerbaz cwiṭ cwiṭ armi truḥ tenger. Grant-d kra n tmudmin tiqburin d cfaya ɣur wid yeɣran yakan deg uɣerbaz afransis. Maca, ɣer taggara-a, s Anternet, anekcum n kra n yedlisen n tẓuri, s tutlayt tafransist, ɣer tnedlisin n tmurt-nneɣ akked uẓrag n yedlisen s tutlayt tamaziɣt, nezmer ad nini tqelleɛ tleslalit n tẓuri n wurigami.\nYettwakkes-d seg "https://kab.wikipedia.org/w/index.php?title=Urigami&oldid=103993"\nAsebter-a yettwabeddel i tikkelt taneggarut ass n 23 Mayyu 2021 ɣef 22:19.


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Yeffeɣ-d ass n : Asinas, 11 Fuṛaṛ 2020 12:52 Ɣran-t : 3 n tikkal\nAss-a n uselɣu ssuddsne-t deg tesɣimt n Ugraw Aɣerfan n Twilayt n Tlemsan yernu d win aydeg ay d-wekkden yimttekkiyen ɣef timmaglit n tarat-a ay yezgan trennu yernu tgellu s wugar n tmeddurin deg Lezzayer.\nS waya, gren-d tiɣri i yimgermanen yemgerraden n tɣellist tabridant, am temsetla taɣelnawt, taɣellist taɣelnawt, amesten aɣarim, agzum n umesni d yimahilen inagduden d umussu n tiddukliwin akken ad ssuggten ussisen deg wayen yerzan aḥezzeb, ladɣa s ubrid n tigawin n usefrey.\nDeg twilayt n Tlemsan, kelsen-d 730 n yisehwa aydeg mmuten 54 n yimdanen yernu ugsen 900 n wiyaḍ deg 2019, ɣef leḥsab n taddadanin ay d-tqeddem temsulta d temsetla deg wass-a n uselɣu.\nMa d awali n Tlemsan, Amoumene El Mermouri, ay yesselwin ass-a n uselɣu, iger-d tiɣri i wakk icriken d wakk igzumen ay terza temsalt akken ad begsen i usenqes n twaɣit-a.\nSeg yidis niḍen, smetren-d yimttekkiyen daɣ asugget n yigalisen isussnanen i ucaɣli n yinehhaṛen ɣef tenqiḍin tiberkanin d wasunen imihawen aydeg nnummen ttilin-d yisehwa, am wakken ay yessefk ad ssinyen igalisen n ubrid ay yessefk ad qadren tigna yerzan aya.\nSsumren-d daɣ yimttekkiyen attekki n teṛmisin n usenkid deg tḥemliwin n usefrey, am wakken ay d-smetren aṣeggem n yibriden ixeṣren, asugget n usefqed atwilan d uḥezzeb i udɣal n tsawiyin n usenfel n yimseddayen.\nLast modified on Akras, 12 Fuṛaṛ 2020 13:49\nYeffeɣ-d ass n : Asinas, 11 Fuṛaṛ 2020 12:52 Taggayt : TIMETTI Ɣran-t : 3 n tikkal Bḍu


Q=10	C=5	SS=0	LS=0	PS=0	DC=5	LC=5	SD=0	BS=1	G0=12	G1=6	G2=2	DLID=ber_Latn	BODY=Ḥsen Budya, itri n tezlit taqvaylit i d-fkan Iwaqquren – Siwel\nPosted on : 26/10/2017 By Akli Muhubi\nIWAQUREN (SIWEL) — Ulac tiγmert deg tmurt n Yiqvayliyen ur d-nefka xerṣum yiwen ucennay neγ sin, ad icebbeḥ isem n temnaḍt-is, ad tzuxxun yes-s yimezdaγ n taddart-i. Ttin i ten-ttyifen cennun s teqvaylit, ur ttun ara tinekkit. Gar-asen Ḥsen Budya i d-tefka taddart n Iwaquren.\nIlul deg tefsut, ass n 17 n wayyur n meγres 1959, deg taddart n Iwaquren, deg Iimceddalen. Vava-s sawalen-as Ḥmed, yettwanγa deg useggas n 1961 deg Udekar. Yenγa-t ucengu amharsan afransis, yefka tudert-is d asfel i wakken ad idiren wiyaḍ di tlelli. Yeğğa-d tameṭṭut-is d Ḥsen γef tudert n sin iseggasen. Syin akin wwint xwal-is, yegma-d gar-asen refdent ur teğğin ara, almi i yessen tudert, yuγal d argaz.\nḤsen d win iḥemmlen aẓawan segmi yella d aleqqaq. Yessal s waṭas i yicenayen iqvayliyen i as yezwaren γer uvrid-agi. Gar-asen Sliman Ʃazem, Ʃellawa Zerruqi, Crif Xeddam, Farid Ʃli, Muḥend Saɛid Uvelɛid, Lḥag Elɛenqa d wiyaḍ. Ma d aγaniv ixdem deg-sen kra kra i merra : yeṭṭef-d cceɛbi, atrar, fulekluṛ, d wayen-nniḍen.\nYessekles tasfift-is tamenzut deg useggas n 1992 γer tezṛigin Le Solaitaire n Uγvalu n Tuviret, anda i yessekles sḍis (06) n tezlatin s yisental yemgaraden. Dγa seg imiren ur yeḥvis. Yerna Ḥsen yecna γef xilla n yisental, gar-asen: tayri, tamurt, tugdut, tameṭṭut, lḥif d wayen-nniḍen.\nYekki deg xilla n temliliyin d tfaskiwin i d-yettilin sya γer da di tmurt. Yexdem aṭas n yivarazen d tmeγriwin, yettar-ad i tiγri n tiɛadat yecvan: 20 yevrir, yennayer, 20 γuct, as agraγlan n ugrud, akk d tfaskiwin n tmedyazt …\nAṭas n tikkal netta yeqqar-d: “kra n win i d-yerzan ad yenced, ttaraγ-d i tiγri, wejdeγ i kra n tmeγra n win ara d-yessawlen war akukru”.\nAkken daγ i yesḥassef aṭas γef tsertit n udavu amharsan deg yiseggasen 80-90 γef lvaṭel i d-yesseγli mgal imeγnasen i yettnaγan γef usenṣev tutlayt d yidles amaziγ deg akud-nni, dγa yenna deg yiwet n tezlit n tesfift-is tamenzut i d-yessuffeγ deg useggas 1992:\nTafat fell-aneγ tecɛel\nAvrid n tlelli yenjer\nDi tmurt ad nekkes lvaṭel\nMa nemlal akk s leḥrar\nAfus deg fus ad ndukkel\nTamaziγt ad tt-nγer.\nSIWEL 261846 Oct 17 UTC


Q=0	C=0	SS=0	LS=0	PS=0	DC=0	LC=0	SD=0	BS=1	G0=15	G1=8	G2=1	DLID=ber_Latn	BODY=Yeslek yiwen n yilemẓi seg lmut - La Dépêche de Kabylie\nAccueil Tamazight Yeslek yiwen n yilemẓi seg lmut\nYeslek yiwen n yilemẓi seg lmut\nDeg tudert n yal ass, ur yeẓṛi yiwen d acu i izemren ad d-yeḍṛu seg teswiεt ɣeṛ tayeḍ. Daymi i yelha uḥader, akken qqaṛen yimezwura “Aḥader yeɣleb aqader”. Γas ma yella amdan yettkukru tuqqsa mi ara yerzu ɣer tezgi, ama d tin n uzrem, neɣ d tin n tɣirdemt, lameεna amahi n tuqqsa-a yella ula deg yixxamen. D ayen i yeḍṛan d yilemẓi K.Wahib seg taddart n At Tεisiwt, taɣiwant n At Smaεel, i yesεan 17 n yiseggasen. Dɣa, am yal ass, seld tuččit n yimensi, yeffeɣ uqcic-a i wakken ad iwanes imeddukkal-is, imi ttnejmaεen yal tameddit ttqeṣṣiren. Lameεna tikkelt-a, ur yerzi ara ɣur-sen, acku yeffeɣ-d kan amnaṛ n tewwurt n uxxam, iḥus i kra i t-ikerrcen seg tefdent-is. Imir-n yecεel Wahib tafat n usawal-is yufa-tt d tiɣerdemt i t-yeqqsen.\nΓef leḥsab n teɣbalut-nneɣ, ccil ur iḥus ara Wahib i leqriḥ ameqqṛan imir-n, meḥsub d ayen yezmer ad yeṣbeṛ yiwen, lameεna akken i ttεeddayent temrac i yettḥulfu s uḍaṛ-is ifeccel. D ayen i t-yeǧǧan iger teɣṛi i wat uxxam. Nutni seg tama-nsen refden-t ɣer sbiṭaṛ. Ad d-nesmekti d akken deg ubrid-is yemlelli, yerna yettara Imi yelḥeq ɣer dinna, iḥus i yiman-is yefcel akk. Rnu i waya, yuɣal ur yezmir i leqṛiḥ-nni, yebɣa kan ad yeqmec allen-is ad igen. Ula d aḍaṛ-is yuɣal ur yettḩussu ara yis-s. Kksen-as idammen s tazzla, xedmen-as asiṛum. Imi i d-ffɣen igemmaḍ n yidammen, ttwekkden belli d tuqqsa n tɣirdemt, fkan-as ddwa iwulmen. Yerna ǧǧan-t deg sbiṭaṛ iḍ-nni, armi d azekka-nni, imi iḥulfa i yiman-is yeḥla i t-id-ssufɣen.\nImawlan-is, d yimedukkal-is, umren ayen din imi yeslek. Di taggara ad nekfu s wawal n uletma-s dɣa tenna-aɣ-d: «Ulac d acu isehlen am lmut, ɣas ma yella s tacart, lameεna yelha win yettḥadaren iman-is».


Q=5	C=2	SS=2	LS=2	PS=0	DC=0	LC=2	SD=0	BS=0	G0=25	G1=15	G2=4	DLID=ber_Latn	BODY=Ṭṭfen di lweεd-nsen: fukken lxedma uqbel 60 wussan\nΓER S Tabalansyant Tabiclamart Tabiẓut Tabulunit Taburtugit Tacinwaţ tamundarint (n zik) Tacinwaţ tamundarint (tushilt) Tacitungaţ n Malawi Tadanwaţ Tafantit Tafinwaţ Tafrikant Tagalisit Tagalwaţ Taglizit Tahiligaynunt Tahungarit Tajabunit Tajuṛjyaţ Takannadaţ Takazaxt Takinyaṛwandit Takirgizit Takirundit Takriyult n Hayti Takriyuţ Takurit Takusaţ Takṛuwatit Talalmanit Talbanit Talitunt Talitwanit Tamalayalamit Tamalayt Tamalgacit Tamharit Tamingrilyant Tanirlandit Tanuṛwijt Taqbaylit Tarumanit Tarusit Tasabadit Tasangalit Tasbenyulit Tasirbit Tasirbit (taṛumanit) Taswahilit Taswidit Tatankaranaţ Tatiluguţ Tawalist Tawigurt (s tira sirilik) Tayunanit (neγ Tagrikit) Tazerbayǧanit Tazerbayǧanit (s tira sirilik) Tazuluţ Tazziltalt Tazzuzzilt Tačikit Tačičiwaţ Taţungaţ Taţwanaţ Taεṛabt Taṛminit Taṛumit (neγ Tafṛansist) Taṣlubinit Taṭajikit Taṭaraskant Taṭayisyant Taṭaylundit Taṭelyanit Taṭurkit (neγ Taṭerkit) Taṭutunakt Tilukuţ Tindunisit Tisṭunit Tiwit Tukṛanit Turduţ Turumuţ\nAss n lǧemεa 5 yulyu 2013, tawacult n Bitil n Marikan tefṛeḥ mi tesla i lexbaṛ i d-yefka Anthony Morris, yellan d aεeggal n Wesqamu amwellah. Anthony Morris yenna-d: “Nestenya lkaɣeḍ ideg i newεed a nezzenz seţţa lbaṭimat i nesεa di Bruklin *, gar-asent tin yellan di 117 Adams Street akk-d tin i d-yezgan di 90 Sands Street. Lbiε n lbaṭimat uṭṭun 1 ar 5 iḥettem-aɣ a d-nessufeɣ ayen akk yellan deg-sent uqbel ad ineṣṣef ccheṛ n ɣuct n useggas-a.”\nD ṣṣeḥ, annect-a meṛṛa d lxedma meqqren nezzeh. Amḍiq i d-ḥeṛṛent xemsa lbaṭimat-agi yesεa lqider n 11 tikkal annar n ddabex n uḍar i ssexdamen di temliliyin tigraɣlanin (ger tmura)! Yerna lbaṭimat-agi iwulem a d-ţţuferrɣent di 60 wussan!\nXemsa lbaṭimat-agi, xilla n iseggasen nutenti ččuṛent d lemṭabεat akk-d tmacinin n welsaq. Meεna, di 2004, timacinin-agi meṛṛa wwin-tent ɣer Wulkil (Nuyuṛk).\nSeg yimiren, lbaṭimat-a uɣalent ṣelḥent i usexzen d uqeεεed n wayen yeţwaɣen. Srusuyen daɣen deg-sent dduzan n lebni, tiɣawsiwin n lbiru d wayen akk i ssexdamen deg imukan anda i bennun di Marikan akk-d tmura nniḍen.\nBac a d-ferrɣen lbaṭimat-agi di lweqt iqewwmen, yessefk a d-heggin ccɣel-agi akken ilaq. Di tazwara, ḥesben meṛṛa ayen i ssexznen deg-sent bac ad ẓren acu ara yenzen, acu ara yeţţuḍeggren d wayen ara yeqqimen. Mbeεd, ṭṭfen kra n leqrarat bac ad iţwaxdem kullec akken ilaq yerna s leḥder.\nIεeggalen n twacult n Bitil xedmen aṭas bac ad ifakk ccɣel-agi. Zzyada ɣef wannect-a, εerḍen-d 41 iwaziwen bac a sen-d-fken afus n lemεawna. Iwaziwen-a usan-d si mkul lǧiha n Marikan. Amur ameqran seg-sen d ilmeẓyen, ur zwiǧen ara yerna ǧehden. Qeblen a d-asen ad qqimen di Bitil seţţa ar εecṛa smanat; ǧǧan tiwaculin-nsen, leḥbab-nsen d lxedma-nsen. Acu is i ḥussen mi ţekkan di ccɣel-a?\nJordan, 21 n sna, yusa-d si Wacinṭun. Yenna-d: “Axiṛ lukan ḍelbeɣ a d-aseɣ ɣer da uqbel.”\nSteven, 20 n sna, yusa-d si Tikṣas. Yenna-d: “Ḥusseɣ amzun lliɣ deg yiwet n twacult tameqrant, ţ-ţaseεdit yerna ţ-ţaxeddamt, ţ-ţawacult i d-yekkan ddunit meṛṛa.”\nJustin, 23 n sna, yura-d imeslayen-agi: “Dagi, di Bitil, ḥusseɣ amzun deg wexxam-nneɣ i lliɣ. Lekyasa di leḥwayeǧ n ṛṛuḥ, tagmaţ akk-d leḥmala yellan dagi d ayen i gerrzen.”\nAdler, 20 n sna, iṛuḥ-ed si Burtu Riku. Yenna-d ayagi: “Iwεeṛ-iyi a d-kkreɣ ṣṣbeḥ zik, meεna rebḥeɣ-d kra n leḥbab i lebda.”\nWilliam, yesεan 21 n sna, yeḥka-d: “Seg wasmi i lliɣ d amecṭuḥ i ţmenniɣ a d-aseɣ ɣer Bitil. Γileɣ a d-afeɣ iman-iw amzun weḥd-i i lliɣ neɣ a yi-iεerqent akk, meεna ɣelṭeɣ di leḥsab-iw. Ussan i sεeddaɣ di Bitil d ussan ifazen akk i εaceɣ di ddunit-iw! Ar ɣur-i, ulac ayen i gifen annect-agi.”\nAmek ihi? Iwaziwen-agi yesεan leḥṛaṛa xedmen ccɣel-nsen di lweqt iqewwmen? Ih, fukken lxedma... di 55 wussan kan!\n^ § 2 Lbaṭima n tnezduɣin i d-yezgan di 90 Sands Street aţ-ţeţţuferreɣ di 2017.\nBitil d amkan ixulfen ɣef wiyaḍ meṛṛa. Ẓer anwi i d iεeggalen n Bitil yerna d acu i d leqsed-nsen.\nGguǧen si 117 Adams Street


Q=0	C=0	SS=0	LS=0	PS=0	DC=0	LC=0	SD=0	BS=4	G0=12	G1=9	G2=4	DLID=ber_Latn	BODY= Matthew 17 (Kabyle: New Testament) - České uživatelské rozhraní\n1 Mi ɛeddan sețța wussan, Sidna Ɛisa yewwi yid-es Buṭrus, Yeɛqub akk-d gma-s Yuḥenna, ulin ɣer wedrar eɛlayen, anda qqimen ḍeṛfen iman-nsen.\n2 Taswiɛt kan ibeddel ṣṣifa zdat sen, walan udem-is yețfeǧǧiǧ am yiṭij, llebsa-s tuɣal ț-țamellalt, tecceɛceɛ am tafat.\n3 A ten-aya dehṛen-asen-d Sidna Musa akk-d Sidna Ilyas țmeslayen d Sidna Ɛisa.\n4 Buṭrus inṭeq yenna i Sidna Ɛisa : A Sidi, yelha ma neqqim dagi, ma tebɣiḍ ad sbeddeɣ tlata iqiḍunen : yiwen i kečč, yiwen i Sidna Musa, wayeḍ i Sidna Ilyas.\n5 Mazal-it ițmeslay mi d-ters yiwet n tagut ițfeǧǧiǧen tɣumm-iten. Si tagut-nni tenṭeq-ed yiwet n taɣect, tenna-d : Wagi d Mmi eɛzizen deg-s i gella lfeṛḥ-iw, smeḥsiset-as !\n6 Mi slan i taɣect-nni, inelmaden ikcem-iten lxuf, ɣlin ɣef wudem.\n7 Sidna Ɛisa yessers afus-is fell-asen, yenna-yasen : Ur țțaggadet ara, kkret !\n8 Mi refden allen-nsen, ur walan ula d yiwen nniḍen anagar Sidna Ɛisa.\n9 Akken i d-țadren seg wedrar, Sidna Ɛisa yumeṛ-iten yenna-yasen : Ur qqaṛet i yiwen wayen akka twalam alamma yeḥya-d Mmi-s n bunadem si ger lmegtin.\n10 Inelmaden steqsan Sidna Ɛisa nnan-as : Iwacu imusnawen n ccariɛa qqaṛen-d : « Ilaq a d-yas nnbi Ilyas d amezwaru ? »\n11 Yerra-yasen : Ț-țideț ilaq a d-yas nnbi Ilyas d amezwaru, iwakken ad iseggem kullec.\n12 Ma d nekk aql-i nniɣ awen-d : nnbi Ilyas yusa-d yakan, lameɛna imdanen ur t-ɛqilen ara yerna xedmen deg-s akken i sen ihwa. Akka daɣen ara inɛețțab Mmi-s n bunadem ger ifassen-nsen !\n13 Inelmaden fehmen imiren belli ițmeslay-asen-d ɣef Yeḥya aɣeṭṭas.\n14 Mi wwḍen ɣer wanda llan lɣaci, yiwen wergaz iqeṛṛeb-ed ɣer Sidna Ɛisa, yeɣli ɣef tgecrar zdat-es yenna yas :\n15 A Sidi, ḥunn ɣef mmi ! Atan kkaten-t imsigman, yenneɛtab aṭas ! Acḥal d abrid i geɣli ɣer tmes neɣ ɣer waman,\n16 wwiɣ-t-id i inelmaden-ik, meɛna ur zmiren ara a t-sseḥlun.\n17 Inṭeq Sidna Ɛisa yenna-yasen : A lǧil ijehlen, iɛewjen ! Ar melmi ara yiliɣ yid-wen ? Ar melmi ara wen-sebṛeɣ ? Awit-iyi-d aqcic-agi ɣer dagi !\n18 Sidna Ɛisa iɛeggeḍ ɣef lǧen-nni, yumeṛ-as ad iffeɣ seg weqcic-nni. Imiren kan, aqcic-nni yeḥla.\n19 Mi llan inelmaden iman-nsen, qeṛṛben ɣer Sidna Ɛisa nnan-as : Acuɣeṛ nukkni ur nezmir ara a t-nessufeɣ ?\n20 Sidna Ɛisa yerra-yasen : Axaṭer txuṣṣem di liman ! Aql-i nniɣ-awen, lemmer tesɛim liman annect n uɛeqqa n uxerḍel, tili a s tinim i wedrar-agi, qleɛ iman-ik sya ɣer dihin ad iqleɛ. Ulac wayen iwumi ur tețțizmirem ara.\n21 Sṣenf-agi n leǧnun țeffɣen anagar s tẓallit d uẓummu.\n22 Mi llan di tmurt n Jlili, Sidna Ɛisa yenna-yasen : Mmi-s n bunadem ad ițțusellem ger ifassen n yemdanen ;\n23 a t-nɣen, meɛna ass wis tlata a d-iḥyu si ger lmegtin. DDɣa inelmaden ikcem-iten leḥzen d ameqqran.\n24 Mi gewweḍ Sidna Ɛisa akk-d inelmaden-is ɣer Kafernaḥum, imekkasen n lǧameɛ qeṛṛben-d ɣer Buṭrus nnan-as : Eɛni Ssid-nwen ur ițxelliṣ ara tabzert n lǧameɛ ?\n25 Yerra-yasen Buṭrus : Ih, ad ixelleṣ ! Imiren kan mi gekcem Buṭrus ɣer wexxam, Sidna Ɛisa iluɛa-t, yenna-yas : D acu twalaḍ a Buṭrus ? Anwa i glaqen ad ixelleṣ tabzert i igelliden n ddunit-a , d arraw-nsen neɣ d ibeṛṛaniyen ?\n26 Buṭrus yerra-yas : D ibeṛṛaniyen ! DDɣa Sidna Ɛisa yerra-yas-d : Ihi arraw n tmurt ur țxelliṣen ara !\n27 Lameɛna iwakken ur ten-yețɣaḍ ara lḥal, ṛuḥ, ḍeggeṛ tasennaṛt ɣer lebḥeṛ, aslem ( aḥewtiw ) amezwaru ara d-teṭṭfeḍ, ldi-yas imi, aț-țafeḍ deg-s aṣurdi n lfeṭṭa, efk-asen-t d lexlaṣ n tebzert-nneɣ nekk yid-ek.


Q=16	C=0	SS=0	LS=16	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Iḥettet Uselway n Tegduda ɣef wakken yessefk ad tettwackeḍ tsemmeskelt n Tuddsa n Yiɣlanen Yedduklen\nDisplaying items by tag: AGEJDAN_LEZZAYER\nYeffeɣ-d ass n : Laṛebɛa, 23 Ctembeṛ 2020 19:32 Ɣran-t : 21 n tikkal\nLEZZAYER TAMANEƔT – Aselway n Tegduda, Mass Abdelmadjid Tebboune, icar-d, ass n ukras (larebɛa), s tili-sarag, deg yiwen n yinaw almend n uskasi amatu iɣeḍmen imuhal n tɣimit tanumant tis 75 n Ugraw amatu n Tuddsa n Yiɣlanen Yedduklen, ideg iḥettet ɣef wakken yessefk ad tettwackeḍ tsemmeskelt n Tuddsa n Yiɣlanen Yedduklen ladɣa Asqamu n tɣellist.\nTiɣimit-a teḍra-d aseggas-a ddaw n usentel "Imal i nebɣa, Iɣlanen Yedduklen i neḥwaǧ ad nwekked anmeqqen-nneɣ amazday i wagetdisan / Aqabel n unfafad Bu Tesmert Covid-19 s tigawin tigetdisanin timellilanin".\nYemmeslay-d ɣef tigawt n Tuddsa n Yiɣlanen Yedduklen almend n yimhazen n yimir-a, iḥettet Uselway n Tegduda ɣef wakken yessefk "ad tettwackeḍ tsemmeskelt-is, ladɣa tin n Usqamu n tɣellist, akked useǧhed n ugetdisan i uqabel n yicqirrwen yemgarden, ɣef umedya igellilen, taneflit, aṭanen, azenzi n yimdanen, abeddel n unezwi akked umennuɣ mgal n tremɣa".\nYesketa-d daɣen Uselway n Tegduda imenzayen isukkudanen n tsertit tuffiɣt n Lezzayer, addud-is ɣer tidis n tmentilin tuɣdimin, falasṭin akked tniri tutrimt, ladɣa tazɣent deg Libya akked Mali anda i la tetteg Lezzayer ussisen ixataren i ferru-nsen amelwi.\nDeg uɣawas agensi, aselway n Tegduda yenna-d, dakken lezzayer "tenmeqqen deg yiwet n tallit tamaynut, seg d-ilul umussu amelwi, uɣrim iḥawwa uɣref azzayri, i d-yeglan s usuddes, ass n 1 wamber 2020, n tsefrant ɣef ucegger n Tmenḍawt ara isersen lsisan n yiwen n unagraw amagday akked Uwanak n yizerfan, ara iḍemnen lmizan gar yiduba, aqader n tlelliyin akked yizerfan akked tuzzma n tmeddurt tanagdudt".\nLast modified on Laṛebɛa, 23 Ctembeṛ 2020 20:46\nYeffeɣ-d ass n : Laṛebɛa, 23 Ctembeṛ 2020 19:32 Taggayt : LEZZAYER Ɣran-t : 21 n tikkal Bḍu


Q=10	C=10	SS=10	LS=0	PS=0	DC=0	LC=0	SD=0	BS=2	G0=10	G1=6	G2=2	DLID=ber_Latn	BODY=Da ... Ḥalim Lmadani - Le RIFAIN\nMinzi ttmesxen wuraren di Arif?\nUmi i tezzelz Susan Lindauer taɛejjajt x tidet n uḍuqqeẓ n 11 cutanbir 2001. (2/2)\nMa ad raḥen Irifiyen ad nḍaren tawriqt-nnsen di lintixabat ?\nCarelton Coon.. Amarikani-nni iḥesben ixef-nnes d Arifi s idammen d wul\nDa … Ḥalim Lmadani\nDa kuẓ n tewlafin, mkul tawlaft uriɣ xaf-s ijjt n tseddart n tira d tanfust.\nAmen uriɣ tira nnit, ula d tiwlafin swelfeɣ-tent-id -nnit. Mamec temsar al ami tent‑uriɣ? Kkiɣ mɣar drust n wussan wer ẓṛiɣ amcan-a uca zzuɣemteɣ- t awlayelleh, mani εad mala kkiɣ abarru n iseggusa! Amen tettwalam tiwlafin beddant-idd zeg webrid, awern-as ijjt n tsawent niɣ anemgal nnes (Contre) taksart, awern-as ijjt n tseklut n wurtu, awern-as ijjt n tsellya. tasellya-a swelfeɣ-tt tiwecca-nnes umi ttuɣa hekkʷiɣ ɣer lebḥer. Manaya uriɣ-t umi ḍriɣ deg webrid ad alyeɣ ɣar ddcar, uca mkul mma ẓṛiɣ ijjt n temcant zi tina da tettwalam ili tarzef-dd ɣari tnustaljit-nsent.\nDa manis d-qeḍεeɣ abrid x weɣyul, ccateɣ-as s inarzawen ɣer iɣezdisa ḥuma ad iḍleq i tecli wer d-xafi areggbent ttumubilat zi jjihet n wadday d jjihet n nnej. da!\nDa, di teksart-a, mani zzag-i yehwa weɣyul ḥuma ad yekk arriḥet i umessal nnes, uca ḥṛuṭṭfeɣ-as-dd x tbarda, kkiɣ-as-dd x yili, ssuṛeɣ-as ɣar iḍaṛen. da di teksart-a!\nUmi ɣriɣ azwel n wungal « Ussan inderyeɣ s adu lalla turtut » n umaru « Muṣtafa qaḍawi » d wa d amcan amezwaru i dag-i-dd yusin ɣar lbal. S adu tseklut-a mecḥal da ẓẓleɣ! Mecḥal da irareɣ! Ttuɣa kkareɣ ttemcumbuḍeɣ akid-s, xenni tbeddel aṭṭas, rid ammu i ttuɣa tella, ttuɣa tiriw, teccur s wafar, tettneyruru, tessdel maṛṛa x tmurt d-yusin x iɣezdisa-nnes.\nDa, di tsellya-ya, da mani letxeɣ s uḥṛulleḍ n ddɣel n teksart, umi tuɣa nhekkʷa ɣer lebḥer d tiseḍmiwin. ij n uḍaṛ yennjer aked ubadu, yiweḍ al tisi n tsellya, ij yeqqim sennej, uca qqimen idammen ttazzlen wer lli wi ten‑ɣa‑yesbedden, agezzim d ameqqran maca deɣya yejber s waman imellaḥen.\nTifezwin, 11-12 / Yuluyuz / 2019\nCahid Andic - 24 septembre 2021\nƐebdelwaḥed Ḥennu - 24 septembre 2021\nCahid Andic - 21 septembre 2021\nCahid Andic - 20 septembre 2021\nCahid Andic - 17 septembre 2021\nAfilem d Arifi2Anamun1Asmaa Aouattah12Audio16Covid‑1936Cwayt zi Cwayt1Fuṭu3Miluda Lḥenkari1Pdf5


Q=12	C=6	SS=6	LS=6	PS=0	DC=0	LC=0	SD=0	BS=3	G0=12	G1=4	G2=1	DLID=ber_Latn	BODY=Idles - Afrawan\nTamuɣli ɣef tudert akked umecwan n Leḥsen_Behbuh Ticki ɣriɣ tadiwennit i as-iga Mass Mḥemmed Ḥasan i Lḥasen Behbuh, riɣ ad d-aruɣ amagrad deg ara d-jemleɣ tiktiwin tigejdanin ɣef umeɣnas-a i yuran, i iqedcen ɣef tutlayt akked yedles amaziɣ, imi d ayen i d-yenna s yimi-s deg wayen yecfa akk deg umecwar-is deg leqdic ɣef Tmaziɣt. Talalit-is : Lḥasen beḥbuh ilul ass n 16 deg juber 1946, deg tallin n ṭṭrad, deg tallit ideg yebda yettbin-d yisem n tmaziɣt i d-yeglan s tezɣent deg uswin n... [Lire la suite]\nPosté par Yacine KHELIFA à 13:01 - Idles - Commentaires  - Permalien [#]\nUr yesqerdic ḥed ɣef yiwet n deffa\nUr yesqerdic ḥed ɣef yiwet n deffa. Llant snat n tlawin ttnaɣen gar-asent ; iḍul yiniɣ-nsent. Tekker yiwet truḥ ɣer ccix tenna-as : « Anɛam, a ccix, fru-aɣ taluft-agi ». Yekker ccix-nni yefka-as-d cwiṭ n taḍuṭ, yerna-as-d yiwet n deffa uqerdac, yenna-as : « ax cwiṭ-agi n taḍuṭ, qqerdec-d ameččim agi deg leɛḍil ». Tenna-as : « a sidi, ɛni zemreɣ ad qerredceɣ ɣef yiwet n deffa ? ». Yenna-as : « ula d nekk ihi, d awezɣi ad ḥekmeɣ alma teḥḍer texṣimt-im ». X.Y, Seg tmucuha n teqbaylit.\nPosté par Yacine KHELIFA à 12:56 - Idles - Commentaires  - Permalien [#]\nTags : Ur yesqerdic ḥed ɣef yiwet n deffa\nTamacahut n Ɛemmi Belhimi\nTamacahut n Ɛemmi BelhimiListen to this episode from Yacine-kh on Spotify. Tamacahut n Ɛemmi Belhimi, d yiwet n tmacahut i d- ttalasen yeqvayliyen i warraw-nsen. Tamacahut n teḍsa, yerna terfed izen ara yegzu uqrur deg tudert n yal as.https://open.spotify.com\nPosté par Yacine KHELIFA à 00:16 - Idles - Commentaires  - Permalien [#]\nPosté par Yacine KHELIFA à 22:36 - Idles - Commentaires  - Permalien [#]\nTamuɣli tebda-d asmi lliɣ qqimeɣ smeḥsiseɣ i tuɣac d ccnawi d tezlatin tiqvayliyin, ttemseḍfarent, mi tekfa yiwet ad d-teḍfer tayeḍ, d tamuqint n tezlatin anda xelḍen waṭas n yicennayen, gar yeqburen d yimaynuten, gar tewsatin n uẓawan yemgaraden ; tallit kan almi d-tebda yiwen d taqbur, yewwi-yi-d lḥal amzun d ṣṣut n Lwennas deg tuɣac-is tiqburin ! Maca ḥsiɣ mačči d netta, sneɣ tuɣac-is akken ma llant, ala tid ur yessekles ara. Muqleɣ deg tilifun-iw, kkseɣ-as andal, ɣef yimeɣri n uẓawan yura :... [Lire la suite]\nPosté par Yacine KHELIFA à 19:08 - Idles - Commentaires  - Permalien [#]


Q=16	C=16	SS=0	LS=0	PS=0	DC=0	LC=0	SD=0	BS=1	G0=1	G1=1	G2=1	DLID=ber_Latn	BODY=Liḥala n izerfan n wemdan d tin ɣef wayeg i d-yuɣal wesqamu n tidukla tawṛuppit, send rrabul-nni i d -gan deg wagur n wamber i ɛeddan, tin ma tecfam i d-yessekren lɣid n udabu azayri akked d imagdayen, i neggura yagi walann-tt s tiṭ n tallelt n tesqamutt agi i wdabu azayri umi ṛuḥ imiren wezref n tugdut d usaḍu, abrid agi tasqamutt-agi tneṭ-ed s uqemmuc n yemdebber n wesqamu unig n temsal n beṛṛa d tsertit n teɣlest ( politique de sécurité), mas Josep Borrell.\nAḍris i-d-ssersen ɣef wadeg n tudsa n Strasbourg iḍelli n lexmis d win yemgaraden merra ɣef walɣu aneggaru, abrid-agi amyimi asqamu awṛuppi yettḥellil adabu azayri, amahat abrid-agi ur i reffu ara fell-as, dewṛn s uzagur i yal miḥyaf i d-yeɣlin ɣef imeɣnasen iqbayliyen d imeɣnasen n tugdut sumat, ayagi yettbeggin-ed akken, tasqamutt agi tawṛuppit werǧin i d-ttyewwi nnif ɣef yegduden, acku timura tikapitalitin ttbeddayen-d akked wid i bedden.\nDeg walɣu-ines mas Josep Borell yenn-ad » Tadukli tawṛuppit, tessikid s leqreb liḥala n izerfan n wemdan deg lezzayer, d wayen i s-d-yezzin ladɣa deg tama n Tinduf….nezra s lettkel belli aqader n tlelli d izerfan n wemdan d wid ijerden deg tmendawt tamaynutt n lezzayer » yerna yesmekta-d « Tidukla tawṛuppit d tin i mudden afus n tallelt i ṣeggem umi yebges udabu azayri akken ad yerr awal i teɣri n wegdud » .\nTagar n walɣu yagi am yimi d abeggen n kra n tebɣest ur nelli d tidett yessuter zaɛma i wdabu azayri » …. ilaq ad ldin amciwer d umeslay akked yal iḥricen n tmeti tazayrit », ayen i nezmer ad d-nini deg wakud anda tamuḥqranit n udabu azzayri d toin yennernan, belli tasqamutt -agi n tidukla tawṛuppit d tin yettnadin kan ɣef nnefɛ-is, xas ulamma ad taf deg ddel n yegduden n lezzayer.\nAMEGHNASDELIT D OPINIONDROITS DE L'HOMME EN ALGERIEKABYLIEPRISONS ALGERIENNESREPRESSIONUNION EUROPEEN\nVictoire des lionceaux par un but à zéro et composition de l’équipe première qui affrontera le NAHD aujourd’hui à 14h30.


Q=8	C=2	SS=0	LS=6	PS=0	DC=0	LC=0	SD=0	BS=6	G0=31	G1=23	G2=7	DLID=ber_Latn	BODY=Ameslay S Umata Asekkil "V...\nAsekkil "V" ur yezmir ara ad yeffer tawaγit yeḍran...\nGreγ tamawt llan aṭas seg wid yettarun tamaziγt tazwawt tagara-yagi ticki bγan a d-ibin wawal neγ isem d-yekkan seg taεrabt am akken d tamaziγt a t-arun s "V". Isem Bubekker ad yettwaru "Vuvekker", awal Iqbayliyen ad ittwaru "Iqvayliyen", awal lbaṛakka ad yettwaru "lvaṛakka". Am akken yessefk kan a naru taεrabt s usekkil "V" i wakken ad tuγal d tamaziγt. Ur nezmir ara a nerr deg umḍiq n "B" asekkil "V" wer ma nsenguggel ilugan n tira akk tjeṛṛumt. Amedya: amyag "CBEḤ"...da ahat ad yezmer yiwen a t-yaru s "V" maca ticki d ussid AQLAΓ NCEBBEḤ-D I TMEΓRA" amek a t-naru "aqlaγ ncevveḥ-d i tmeγra" ? Amyag kbel...ikebbel Amyag jbed...ijebbed ... Ayen i yi-ğğan uγaleγ-d ar uṣentel-a d imi ẓriγ deg usmel n MAK awal "iqvayliyen". Tutlayt-nneγ ma nra a tt-nessizdeg mači s "V" ara naweḍ ar yiswi-nneγ. Awal "Vnadem", γas a t-naru akk-a ad yeqqim d awal n taεrabt imi awal n tmaziγt, win isseqdacen Imuhaγ akk d Imucaγ ar wass-a, d awal "Awadem" neγ nekni nezmer imi d "U" i nesseqdac i "Ben" n taεrabt ad d-nini "Uadem". Tagara n wawal-iw asekkil "V" ur yezmir ara umeγbun Ṛṛebbi ad yeffer tawaγit yeḍran γef tmeslayt-nneγ.\nRe: Asekkil "V" ur izmir ara ad iffer tawaγit iḍran...\nGrigh tamawt aki ula d nek a Wansen.\nTura llan kra ur z'rin ara, llan wiyad' ran-tt akken s "V". Ran ad arun s usekkil "v" acku ulac-it di tzikert...maca, medden tettun dakken "B" yezmer ad yili d aggagh negh d azenzagh.\nNait Zerrad yeqqen-as-d alugen ilmend n waya:\nB d aggaγ ma yella deg wawal, id'̣efr-ed asekkil m\nB d azenzaγ ma yella deg wawal, id'efr-ed isekkilen i d-yeggran\nTura, akken tennid', macc'i s tsett'a ara d-h'erred' asif. Wi' yufan tamsalt aki n "V" a tt-ughal ar deffir acku macc'i d wa i d axatar di tutlayt nnegh.\nAwi-d kan ad ilint tira...\nD tidett mači d axatar akk waya... Imyura-nneγ ttarun akken iwulem s tutlayt ibedden γef ilugan uzmiren. Maca imeγriyen drus. Akken d-inna Unegmar: 300 idlisen i d-iffγen gar 2005 akk 2006. Idlisen-a akken ma llan ttwarun s tezdeg d uqaḍer n tjeṛṛumt. Ayen d ittbinen, ayen ittaččaren allen, d kra nni n wawalen ittarun ikabaren, tidukkliwin, ticki i d-ssufγen aγmis neγ alγu. Ticki winna ittwaru s tzelgi, tiyita d tutlayt i tt-itetten.\nItett-iyi-d kan wul-iw wannag tezgiḍ-d almi d tama-ihin akk-in, awi-d kan ad tili tira s tutlayt-nneγ.\nD ayen igerrzen usent'el agi.\nTagi n tira n usekkil "B" deg umd'iq n "V" deg tjerr'umt d ttaluft n usemsawi(normalisation) ilmend n usbeded n ilugan iress'an i tira, d aya kan i yellan. Nezmer asekkil agi a t-naru s "V" u nezmer a t-naru ula s "o" ma yehwaya-& acku asusru n isekkilen ugemmay yezmer ad yemgirred &ef tira n sen: amedya, asekkil "J" n teqbaylit ittwasusru d "X" di tespenyulit ne& d "Y" di kra n tutlayin tijir'manin, am akken nez'ra d&a amek i d asusru n "&" agi i ttaru& tura ne& "gh", "d', z'..." i ttarun wiyad' ma yili ulac isekkilen ilaqen di tmacint (surfet iyi ulac anasiw nni nne& dagi), dacu kan llant snat n t&awsiwin lqayen:\n1. Akken d-tennid' a Winna, ilmend n usemsawi n tira, yessefk asekkil nni i yess nefren a naru ad id'fer ilugan n tjerr'umt! Dda Lmulud (imi d netta i &-d-yejj'an tajerrumt i yess nettaru akka) yefren asekkil "B" i d-yefkan udem n tira i nessen ass-a. Lemmer s-yehwi imiren yezmer ad yefren asekkil "V" war akk uguren dacu kan asekkil agi ilaq-as am "B" ad yed'fer ilugan n tira akken ur ttilin ara wuguren di tjerrumt daya. Ad kemmle& kan deg imedyaten-ik, ma nefren a naru az'ar n wawal s "V" yessefk izelman-n ad yefr'urxen seg wawal nni yakk ad ttwarun s "V" &as ma yemgirred ususru aya ur yelli d a&bel. Amedya: Cbeh' yezmer ad yettwaru Cveh' maca ilaq da&en a naru "Aqla& ncevveh'-d i tma&ra", Jved = Ijevved, Rvu = Tamett'ut terva, a tervu, Trevvu. &as akken deg ususru neqqar Ncebbeh'-d, Ijebbu-d, Trebbu deg tira ma nura-t s "V" ur yelli d a&bel acku akka i tella yakan tegnitt akk d "B" u at'as n t&awsiwin am tigi i nessemsawi yakan seg Dda Lmulud &er da: ass-a nettaru "Asewwi (n imekli)" &as akken deg ususru llan wid yeqqaren "Asebbwi, Aseppwi, Aseggwi), war ma nettu da&en sut tamnat' n Bgayet werj'in qqaren "d' " asekkil agi ssusrun-t "t' ": "At'u, it'arren-iw, iblat'en" maca ttarun akk, u gar-asen imyura imeqranen d-fka Bgayet (Akli Azwaw, Muh'end At Yi&il) "Ad'u, id'arren, iblad'en" acku d wi i d isekkilen i nefren ilmend n usemsawi n tira akken a ned'fer ilugan. Ayen ri& a d-ini& dagi nezmer a naru akka u anessusru akken nnid'en ayagi yella yakk deg tutlayin: deg teglizit awal "lieutenant" yettwasusru "leftnent"...Amer am nek (tagi d ttidmi-w kan nek), anect n isekkilen yellan deg ugemmay izemren ad ssifsusen tira akk d uselmed n tutlayt yelha a ten-id nernu. Ttwali& nezmer a d-nernu asekkil "V" (ilaq ad yed'fer ilugan d ayen ibanen) anda yettili yimesli d azenza& u annedj' "B" anda yella imesli d agga&. Ttwali& da&en asekkil "p" ilaq a t-id nernu acku at'as n imeslayen, lad&a irett'alen i nesmuzze& at'as aya yella deg-sen yimesli agi: Tamurt n Piru, tutlayt tajapunit, aparpa n lebni, tis'upyirin n useqqi, mmi-k agi d apunpun, apulay n iyuzad', aplantu n iz'ekwan win yeqqazen lamiri (wagi i ted'sa kan). Maca, u d ttagi i d tta&awsa lqayen tis snat:\n2. Ilaq a nedfer' yakk yiwen webrid, a nemsefham yakk &ef yiwet n t&awsa, acku ma wa ad ijebbed akka wayed' akken nnid'en, cwit' agi i nessbed ad yafeg d iceqlalen! Dda Lmulud At Maamar, izem d-tedjja tsedda (nek s yess i neddhe& yal ma d-kkre& tasebh'it) yedjj'aya&-d ayen &-yesduklen. Seg imiren ar ass-a llan yergazen akk d ttlawin (imussnawen n tutlayt) ur yegganen ara ud'an akken ad snernin agerruj nne&. At'as i d-nelh'a seg imiren u d nutni i ned'fer. Sya &er wassmi anawed' ancax deg yimanen deg tmurt nne& s wudem uns'ib (wissen ma d-yawed wassen) tettunefk-a& tegnitt a nkemmel amecwar' akken t-id nebda: Ayen ara yettwajeddlen deg tira n tutlayt nne&, ilaq a d-yekk s wudem uns'ib s &ur imussnawen n tutlayt nne&!\nIḍrisen deg unmager: 3\nRe: Asekkil "V" ur izmir ara ad yeffer tawaγit yeḍran...\nAzul fella-k a Winna ! Nek bghigh kan ad arnugh deg wawal -a i d tewwim ghef Usekkil-a n " V". Matcci ala ger "B" d "V" i y-lla uprôblam -a : deg umedya -nek : CBEH´ ------ AQLAGH NCEBBEH´ -D iI TMEGHRA.\nMaca taluft ( tagwnitt) -a matcc´i h´aca ger " V" akk d "B" ay tella; u la ger : GH akk d Q tezga. N- zmer a n- seqdec kan yiwen !!!!!!!!!\nQQIM negh QIM --------------- IGHIMI , TIGHIMIT , acimi u d neqqar ara kan : GHIM, GHIMAGH , TIGHIMIT, IGHIMI ...negh QIM, QIMAGH, TIQIMIT. IQIMI ...Ihi akk -a walagh, n-zmer a- n -aru : CVEH´ acku .... NCEBBEH´ ..... Am-aken n-zmer a -n- aru : QIM ----------TIGHIMIT. Surfiyi ma y-lla wer d urigh ara akk i wata !\nAzul fell-ak a Musa,\nTanemmirt γef tiririt-ik.\nUkiγ ar deqal dakken γelḍeγ deg umedya-nni i d-fkiγ γef usengugel n ilugan n tira d usekkil "V". Ayen i yi-yerḥan imi uriγ γef uṣentel-agi d imi deg umussu n Timanit ur ttarun ara akken tettwaru ass-agi teqbaylit. Ma yessefk ad tbeddel ass-a azekka tira-s, yessefk ad tbeddel γef cwiṭ-nni yettarun taqbaylit akken ma llan. Ḥṣiγ daγen akken yebγu yili ad ilin ixuḍa yettarun akken i sen-yehwa, tikkwal yiwen yesmenyif ad as-iεiwed ilugan akk i tira, tikkwal yiwen yesmenyif ad yaru awal neγ sin war ma yeṭṭef deg wayen d-nnant tjeṛṛumin yettwaxedmen, neγ iwellihen n INALCO. Wagi yella u ad yernu ad yili ar zdat. Ula d tutlayin i yettwarun seg zik ttmagarent ass-agi ugur yecban wagi. Ihi ayagi ur yelli d iεewwiq.\nAr tufat a Musa\nNaqqal ula d nek ur fhimegh ara aygher imesli V ittwaru s usekkil B maca gregh tamawt gher tmeslayin ittwarun s ugemmay alatini ufigh d akken di Talmanit J ittwant'aq Y daghen di tet'urkit C ittwant'aq DJ .\nYal tutlayt s ilugan-is.


Q=0	C=0	SS=0	LS=0	PS=0	DC=0	LC=0	SD=0	BS=1	G0=9	G1=5	G2=2	DLID=ber_Latn	BODY=Tala uMaziɣ: Tira s Tmaziɣt deg Google !\nTira s Tmaziɣt deg Google !\nLqem aneggaru n unasiw « Gboard » n Google ɣef usawal n ufus seddaw Android d IOS yefka-d abeḥri i turin n yimaziɣen merra imi i d-isedda Tamɛemrit d Tifinaɣ...\nƔas aṭas-aya ay nerǧa, ass-a yeffeɣ leɛtab-nneɣ ɣer tafat. Agmuḍ-agi yeḍfer iseggasen n ussuter sɣur wid yesseqdacen tamaziɣt deg internet d yimeɣnasen n tmaziɣt.\nAyen yessefraḥen daɣen d afran n temɛemrit d tfinaɣ. Tamɛemrit, tira i d aɣ-d-yeǧǧa Dda Lmulud, d tin i sseqdacen tuget n yizzayriyen yernu d tin ara aɣ-yeǧǧen ad nekcem taɣult tumḍint (domaine numérique) mebla uguren. Tifinaɣ, tira n lejdud d umezruy, d tin yextar daɣen Usinag Ageldan n Tussna Tamaziɣt (IRCAM) n Lmerruk.\nNeẓra merra belli ma nebɣa Tamaziɣt ad tidir d ad tennerni ilaq-as ad tekcem ɣer taɣult tumḍint. Imeɣnasen n tmaziɣt fkan azal ameqran i temsalt-agi. D waymi asuɣel n yifecka illeliyen, asnulfu n yeḍrisen d yismal Web yeṭṭef-d abrid-is. Akken qaren at-zik « Win yebɣan, yettnadi amek. Win yugin yeqar kan ulamek ». Ihi, win yebɣan yezmer seg tura ad yesseqdec iminig ɣef Web Firefox n Mozilla, afecka n tirawt Skype d yifecka nniḍen s tmaziɣt. Yezmer daɣen ad yerzu ɣer Wikipedia i wakken ad iɣer iḍrisen s tmaziɣt.\nAnasiw Gboard n Google yewjed i ussider baṭel deg Play Store (seddaw Android) d App Store (seddaw IOS).\nTira s tmaziɣt deg Google


Q=5	C=0	SS=2	LS=2	PS=0	DC=0	LC=0	SD=0	BS=1	G0=28	G1=15	G2=5	DLID=ber_Latn	BODY= 1 Corinthians 1 Kabyle: NT\nBible > Kabyle: NT > 1 Corinthians 1\n1Nekk Bulus, iwumi i d-issawel Sidi Ṛebbi s lebɣi-ines iwakken ad iliɣ d amceggeɛ n Ɛisa Lmasiḥ akk-d gma-tneɣ Sustin,\n2i tejmaɛt n Sidi Ṛebbi i gellan di temdint n Kurintus, i wid i d-yextaṛ Sidi Ṛebbi s Ɛisa Lmasiḥ ad ilin d imqedsen, d wid akk yellan di mkul amkan ineddhen s yisem n Sidna Ɛisa Lmasiḥ, i gellan d Ssid-nsen d Ssid nneɣ :\n3ṛṛeḥma ț-țalwit a wen-d țțunefkent s ɣuṛ Ṛebbi Baba-tneɣ akk-d Sidna Ɛisa Lmasiḥ.\n4Zgiɣ țḥemmideɣ Sidi Ṛebbi fell-awen ɣef ṛṛeḥma i wen-d-yefka s Ɛisa Lmasiḥ, 5axaṭer yis i kkun-id yeṛzeq s mkul lxiṛ, ama s wawal-is ama s tmusni-ines, 6imi cchada ɣef Lmasiḥ tṛeṣṣa nezzeh deg-wen. 7Daymi ur kkun-ixuṣṣ wacemma n lxiṛ s ɣuṛ Ṛebbi, kunwi yețṛaǧun ass i deg ara d-yuɣal Ssid-nneɣ. 8A kkun isseǧhed alamma ț-țaggara iwakken a d-tbanem mbla lɛib ass n tuɣalin n Ɛisa Lmasiḥ. 9Sidi Ṛebbi yețțaṭaf deg wawal-is ; d nețța i wen-d-issawlen iwakken aț-țɛicem s tdukli akk-d Mmi-s, Ɛisa Lmasiḥ Ssid-nneɣ.\n10Ay atmaten, a kkun-nhuɣ s yisem n Ssid-nneɣ Ɛisa Lmasiḥ : msefhamet wway gar-awen, ur ilaq ara a d-yili beṭṭu gar-awen, ddukklet, sɛut yiwen uxemmem d yiwen n ṛṛay. 11Axaṭer ay atmaten, irgazen n wexxam n Kluwi ṣṣawḍen-iyi-d lexbaṛ belli ițțili-d umennuɣ gar-awen. 12Ayen bɣiɣ a d-iniɣ : sliɣ belli llan gar-awen wid yeqqaṛen :« nekk ddiɣ d Bulus », ma d wayeḍ yeqqaṛ : « nekk țekkiɣ d Abulus », wayeḍ daɣen : « nekk ddiɣ d Buṭrus », llan daɣen wid yeqqaṛen : « nekk țekkiɣ di Lmasiḥ ». 13Amek akka, tɣilem Lmasiḥ yebḍa ? Eɛni d Bulus i gețwasemmṛen fell-awen neɣ s yisem n Bulus i tețwaɣeḍsem ? 14Ad ḥemmdeɣ Ṛebbi imi ur sɣeḍseɣ ula d yiwen deg-wen anagar Krisbus d Gayus. 15Akka, yiwen deg-wen ur izmir a d-yini belli yețwaɣḍes s yisem-iw. 16Tella daɣen twacult n Stifanas, d nekk i ț-isɣeḍsen meɛna ur ḥsiɣ ara sɣeḍseɣ yiwen nniḍen dinna. 17Lmasiḥ ur iyi-d-iceggeɛ ara iwakken ad sɣeḍseɣ meɛna iceggeɛ iyi-d ad beccṛeɣ lexbaṛ n lxiṛ ; mačči s yimeslayen i d-yekkan si lefhama n wemdan iwakken ur tekkseɣ ara lqima i lmut n Lmasiḥ ɣef wumidag.\n18Ț-țideț, abecceṛ n lmut n Lmasiḥ ɣef wumidag ț-țidderwect i wid iḍaɛen ; meɛna ɣuṛ-nneɣ nukni yellan deg webrid n leslak, ț-țazmert n Ṛebbi.\n19Atan wayen i d-nnant tira iqedsen : Ad snegreɣ tamusni n imusnawen, ad rreɣ d ula+ c lefhama n wid ifehmen+ .\n20Anda-t uɛeqli ? Anda-t umusnaw ? Anda-t uḥṛic ara d-isfehmen ayen ideṛṛun di lǧil-agi ? Ur d-isbeggen ara Sidi Ṛebbi belli tamusni n ddunit-agi d lehbala ? 21Imi at ddunit s lefhama-nsen ur ɛqilen ara tamusni n Sidi Ṛebbi, nețța yebɣa ad isellek wid yumnen yis s lexbaṛ-agi n lxiṛ i ḥesben wiyaḍ d lehbala. 22At Isṛail ssuturen lbeṛhanat, iyunaniyen țnadin tamusni ; 23ma d nukni nețbecciṛ Lmasiḥ, win akken yețțusemmṛen ɣef wumidag, yellan d țbehdila i wat Isṛail, d lehbala ɣer iyunaniyen. 24Meɛna wid iwumi i d-yessawel Sidi Ṛebbi, ama d at Isṛail ama d iyunaniyen, umnen belli d nețța i d Lmasiḥ, i ț-țazmert n Ṛebbi akk-d tmusni-ines. 25Axaṭer ayen akken ḥesben yemdanen d lehbala n Sidi Ṛebbi, ț-țamusni iṣeḥḥan akteṛ n tmusni n yemdanen, ayen ḥesben daɣen d feccal n Sidi Ṛebbi, yeɣleb lǧehd n yemdanen.\n26Walit ay atmaten, kunwi iwumi d-yessawel Sidi Ṛebbi : ur llin gar-awen aṭas n wid yesɛan tamusni n ddunit, ur llin aṭas n wid yesɛan imukan ɛlayen, ur llin daɣen aṭas inaṣliyen yesɛan lqima tameqqrant ; 27meɛna Sidi Ṛebbi yextaṛ ayen yellan d lehbala ɣer wemdan iwakken ad isneḥcam imusnawen, yextaṛ ayen ur nesɛi tazmert di ddunit iwakken ad isneḥcam wid iǧehden. 28Sidi Ṛebbi yextaṛ ayen ur nesɛi azal, yețwaḥeqṛen di ddunit akk-d wayen yețwaḥesben d ulac, iwakken ad isseɣli lqima n wayen yesɛan azal ɣer yemdanen. 29Akka, yiwen ur izmir ad izuxx zdat Sidi Ṛebbi. 30Imi d Sidi Ṛebbi i kkun-isdukklen d Ɛisa Lmasiḥ, d nețța i ɣ-yuɣalen d lefhama i d yekkan s ɣuṛ Sidi Ṛebbi. Yis i ɣ yerra Sidi Ṛebbi d iḥeqqiyen, iṣeffa tikli-nneɣ, yefda-yaɣ-d si ddnub. 31Am akken yura di tira iqedsen : Win yebɣan ad izuxx, ad izuxx s lecɣal n Ṛebbi.


Q=4	C=2	SS=2	LS=0	PS=0	DC=0	LC=0	SD=0	BS=3	G0=18	G1=6	G2=3	DLID=ber_Latn	BODY= Matthew 1 (Kabyle: New Testament) - České uživatelské rozhraní\n1 A ten-an izuṛan n Ɛisa Lmasiḥ yellan si dderya n Sidna Dawed akk-d Sidna Ibṛahim :\n2 Sidna Ibṛahim yeǧǧa-d Isḥaq, Isḥaq yeǧǧa-d Yeɛqub, Yeɛqub yeǧǧa-d Yahuda d watmaten-is.\n3 Yahuda akk-d Tamaṛ ǧǧan-d Fares, akk-d Ziraḥ ; Fares yeǧǧa-d Ḥesrun, Ḥesrun yeǧǧa-d Aram.\n4 Aram yeǧǧa-d Ɛaminadab, Ɛaminadab yeǧǧa-d Naḥsun, Naḥsun yeǧǧa-d Salmun.\n5 Salmun d Raḥab ǧǧan-d Buɛaz, Buɛaz akk-d Rut sɛan-d Ɛubed, Ɛubed yeǧǧa-d Yassa.\n6 Yassa yeǧǧa-d Sidna Dawed, Sidna Dawed yuɣal d agellid, yeǧǧa-d ɣer tmeṭṭut n Uryaḥ Sidna Sliman.\n7 Sidna Sliman yeǧǧa-d Raḥabɛam, Raḥabɛam yeǧǧa-d Abiya, Abiya yeǧǧa-d Asaf,\n8 Asaf yeǧǧa-d Yehucafat ; Yehucafat yeǧǧa-d Yihuram ; Yihuram yeǧǧa-d Ɛuzya ;\n9 Ɛuzya yeǧǧa-d Yuṭam ; Yuṭam yeǧǧa-d Aḥaz ; Aḥaz yeǧǧa-d Ḥizeqya ;\n10 Ḥizeqya yeǧǧa-d Mennac ; Mennac yeǧǧa-d Ɛamun ; Ɛamun yeǧǧa-d Yuciya ;\n11 Yuciya yeǧǧa-d Yixunya akk-d watmaten-is, di lweqt i deg iqaldiyen wwin at Isṛail d imeḥbas ɣer tmurt n Babilun.\n12 Mbeɛd lweqt n usgiǧǧi ɣer tmurtn Babilun, Yixunya yeǧǧa-d Calatyel ; Calatyel yeǧǧa-d Zurubabil .\n13 Zurubabil yeǧǧa-d Abihud. Abihud yeǧǧa-d Ilyaqim ; Ilyaqim yeǧǧa-d Ɛazuṛ ;\n14 Ɛazuṛ yeǧǧa-d Saduq ; Saduq yeǧǧa-d Yaxin ; Yaxin yeǧǧa-d Ilihud.\n15 Ilhud yeǧǧa-d Ilɛazaṛ ; Ilɛazaṛ yeǧǧa-d Mattan ; Mattan yeǧǧa-d Yeɛqub.\n16 Yeɛqub yeǧǧa-d Yusef, d Yusef agi i d argaz n Meryem i d-yeǧǧan Sidna Ɛisa i gețțusemman Lmasiḥ.\n17 Si lweqt n Sidna Ibṛahim armi d lweqt n Sidna Dawed, ɛeddan ṛbeɛṭac n leǧyal. Ɛeddan daɣen ṛbeɛṭac n leǧyal si lweqt n Sidna Dawed armi d lweqt n usgiǧǧi ɣer tmurt n Babilun. Si lweqt-agi n usgiǧǧi armi d lweqt n Lmasiḥ ɛeddan daɣen ṛbeɛṭac n leǧyal.\n18 Atan wamek i d-ilul Sidna Ɛisa : yemma-s Meryem tella tețwaxḍeb i yiwen wergaz ițțusemman Yusef. S tezmert n Ṛṛuḥ iqedsen, terfed s tadist uqbel aț-țeddu ț-țislit.\n19 Yusef axḍib-is, yellan d argaz n ṣṣwab, ur yebɣi ara a ț-țicemmet, dɣa yeqsed ad imsefṛaq yid-es s tuffra.\n20 Akken yețxemmim i waya, yers-ed ɣuṛ-es lmelk n Ṛebbi di targit yenna-yas : A Yusef ! A mmi-s n Dawed ! Ur țțaggad ara aț-țesɛuḍ Meryem ț-țameṭṭut-ik, axaṭer llufan yellan di tɛebbuṭ-is, yusa-yas-d s Ṛṛuḥ iqedsen.\n21 A d-tesɛu aqcic, a s-tsemmiḍ Ɛisa, axaṭer d nețța ara iselken lumma-s si ddnubat-nsen.\n22 Ayagi akk yedṛa iwakken ad ițwakemmel wayen i d-yenna Sidi Ṛebbi seg imi n nnbi Iceɛya :\n23 Ațan tɛezrit aț-țerfed tadist, a d-tesɛu aqcic ad ițțusemmi Imanuwil yeɛni :« Ṛebbi yid-nneɣ.»\n24 Mi i d-yuki Yusef, ixdem ayen i s-d-yenna lmelk n Sidi Ṛebbi, yeqbel Meryem aț-țili ț-țameṭṭut-is ; yewwi-ț-id ɣer wexxam-is.\n25 Meɛna ur ț-innul ara armi i d-tesɛa mmi-s iwumi isemma Ɛisa.\nAngels in Heaven and Angels on Earth ...


Q=3	C=3	SS=1	LS=0	PS=0	DC=1	LC=0	SD=0	BS=2	G0=46	G1=16	G2=2	DLID=ber_Latn	BODY=Tadyant n Mhend u Bujemaɛ (II) – Kabyles.com\nAccueilKabylophonieTadyant n Mhend u Bujemaɛ (II)\nTasaɛdit n At-Aɛli-Umeẓyan, ibda iffeɣ-itt laɛqel, tekker tewwi-d kra n lebxur n lǧawi d lḥentit di tqessult n tebxur, lla yesduxxun, lqut nni amcum teǧǧa-t, tettu-t, telha-d kan d umuḍḍin. Tga akka, tenṭeq ar ɣur-s, tenna:\n– Ad ceggɛeɣ ar Ccix Aɛli n T-tefrawt a d-yas ak yerqu kra n waman yernu ak yarru lḥerz…?\nArgaz-is yerra-d s unazaɛ:\n– Iih a tameṭṭut, akken im yehwa xdem…, ceggaɛ alebɛaḍ ma yella win ara iruḥen ! Teddem tesbur lbaliṭa af tuyat-is akken i lmeɣreb, truḥ ar uxxam nat Aɛli-u-Meẓyan tettili-asen, yiwen wedrum, yak nat Umeẓyan ula d nettat. Akk-a kra n tikelt ara ten tiḥwiǧ ma teteḥres ttaran-as-id anɛam, dɣa tessutur-asen. Mi tekcem tufaten imir kan id sersen imensi qimen zzin-as-d iterbut am umeqyas lla tetten. Dɣa ula d nutni d seksu s tɣeddiwt i tuffa swejden-d d imensi. Dick, d aqjun-nsen, iqqim kan iqqubel-d at wexxam win as iḍeggeren talqim a ttyečč. Yuɣ lḥal yak illa si zik degw awal, inna-t weqjun: “ad isemɣer Ṛebbi tawacult akken ay ifken merra talqimlt talqimt ad erwuɣ!” Tasaɛdit tbedd af tewwurt, tenna:\n– Mselxir fell-awen…Ṛebbi akwen iqennaɛ !\nTerra-d Nna Zubida Iɛemrucen:\n– Rebbi akem i cebbaɛ a weltma !\nDda Saɛid d argaz-is, ula d netta yerra-yas-d:\n– a mselxir lɛafia, mreḥba yissem ɣur-neɣ a Tasaɛdit ! D acu akk-a i kem-id yecqan taɛcit agi? Is yenna uɣmar n uxxam.\nTasaɛdit n At-AUmeẓyanɛli-Umeẓyan :\n– Ih a Dda Saɛid, is tenna, afellaḥ nneɣ atan di tesga yuḍen, tuɣ-it tawla, ur kwen aɛni d samɛin ! Nebɣa as-d-nekteb ɣur Ccix Aɛli di taddart n Tefrawt, ma yehdaken Ṛebbi, ma yella win ara tceggaɛem seg arraw nwen ad iruḥ as-id yawi Ccix Aɛli.\nCcix Aɛli yagi, illa dɣa d yiwen wergaz yerwan aṭṭas laɛqel; di teswiɛin n leḥzin neɣ n lweḥc, ittara-d tarwiḥt i wid yexfifen di laɛqel. Akka it-iga Ṛebbi ad ig laɛqel d lmaɛqul i bnadem ig xaqen. Ittaru leḥruz, ireqqu aman, isnefkay tiḥdayin m’ara zewjent, iqqar lfattiḥat di lferḥ. Illa yewjed ad ixdem lxir, ad isebber taswin i ijeríḥen. Maɛna d acu kan i yiswehmen ar Ccix Aɛli, mi d yiwen i iḥemmelen taɛebbuḍṭ-is, yernu irebbatt kan armi i tewwi lmil ɣer zzat. D lqerḥ neɣ d lferḥ netta taɛbbuḍṭ‚-is att yessed alamma tugi a ttawi ɣas ma d tagella n nnɛi (imensi lmegget). Llebsa-s dima yiwet: aqendur amellal d ubernus iga-s tiqfilin i ḥrsent-tt af tmegreṭṭ-is. Udem-is taɣezfan d arqaq amzun mazal-it d ilemẓi. Taɛekkazt tezga deg ufus ayeffus amma ad yenderkal, macca mazal-it iǧhed. Aqerruy-s yesburi-it s tqelmunt deg unebdu neɣ di tegrest (walit tudemt agi sennig). Akka id Ccix Aɛli icaxen di taddart n Tefrawt acḥal iseggasen uya. Saɛid n At-Aɛli-Umeẓyan issusmen kan, tameṭṭut-is Nna Zoubida Iɛmerucen n ugemmaḍ ak-in i taddart n At-Busliman. T-tamecṭuḥt i d-dda ttislit ar taddart n Iɣil, yerna nettat ttamrabeḍṭ. Nna Zubida tenna:\n– Ih, yirbeḥ a weltma tamaɛzuzt…ma ur nemyufa ara di teswiɛin am tigi, melmi ara nemyeslak ihi? Imiren kan tendeh af Ṭaher, mmi-s alemmas, akken i d-zzin meṛṛa ttarbaɛt i terbut n seksu; yernu tura kan-ha i-yewwa, maɛna imi akken lluẓen ifellaḥen nni tezwa-d deg-sen. Ikker meskin imir af tesqamut, yuɣ-as awal i yemma-s ala fi yesseblaɛ snat neɣ tlata n tɣenjawin n seksu. Iddem yelsa tarkasin-is, yesbur tabernus af taɛrurt-is, yelsa tacacit-is, ikker-d ad iffeɣ. Baba-s ismekti-t-id, inna-ya-s:\n– Ur tettu yara lampul n trisiti, atan iɣli-d ṭṭlam yernu ulac tiziri ass-a ɣummentt isigna. Netta:\n– ih a baba, yirbeḥ ad gluɣ s lampul !\n– Maɛna ruḥ slemɣawla neɣ ma tebɣiḍ awi aɣyul agi ad trekbeḍṭ yerna a d-yerkeb fell-as Ccix akken a d-ɣiwlem. Taher yeffeɣ ɣas akken yewḥec deg iḍ, maɛna terra-t tmara. Mi yewweḍ ar tmeqbert n lǧamaɛ ufella id yussan sennig n taddart nsen, ibda lla ixezzuy amma a t-id ewwten iɛefriten neɣ amma a d-imagger aruḥani deg ubrid. Di berra, lḥess ur yelli ala iɣezran mi ttkerkiren acku aqlaɣ d wayur n meɣres; d iskuɛun n wuccanen ddaw-a n taddart deg tama n Udɣaɣ n Yiɣil. Iẓẓa allen-is i tegwnitt n tafat n trisiti ig zewwer zzat-s, lla yeqqar tisusrtin, lla yettsemmi ɣef ciṭan (at yexzu Ṛebbi) akken as yekkes kra n lweḥc. Akken yewweḍ ar lqarub nni n taddart n Tefrawt, ar Sidi Aɛmer Ufayed), illa daɣen tmezgida imi d tezzi tmeqbert ula dinn. Akk-a akk i gan-t tuddart n leqbayel anda tebɣuḍ truḥeḍ ! Ibda daɣen aksum-is iskaččew, acebbub-is yulli s igenni ibedd si lxuf. Mi ikcem talemmast n taddart amkan imi qqaren “amencar”, yufa kra medden ttqessiren gar-asen, d ilmeẓyen, maɛna ɛeddan-t di laɛmer. Taher yenṭeq ar ɣur-sen: Salam-aɛlikum ! Nutni ɣef tikelt rran-as-id: Ssalam-ɛaslama ! Dɣa yesseqsaten: Ur teḥsam ara ma Ccix Aɛli ma deg uxxam-is i gella neɣ mdah?! Kren ssin rran as-id: Ih! Tura kan ig ruḥ syagi si tejmaɛt. (tajmaɛt n Tefrawt tusa-d ddaw umencar)\neleifend tristique luctus Donec id risus. tempusUA-10888605-2